title: Who Owns My Heart

text: Jocelyn Vena "MTV Newsistä" sanoi, "Jokaisen pop-prinsessan uran aikana tulee se aika, jolloin hänen täytyy tehdä seksikkäät tanssibileet ja julkistaa naisellisuuttaan. Vuonna 2001 Britney Spears teki tämän singlellään 'I’m a Slave 4 U,' ja tällä viikolla Miley Cyrus tekee saman klubille valmiina singlellään 'Who Owns My Heart.'" Tanner Stransky "Entertainment Weeklystä" oletti, että videon teemana olivat poikkeavat hiustyylit, mutta niitä on ylistetty videoon hauskuuden takia. Stransky sanoi, että videon tulinen puoli näkyi sen kuohuavassa, "thumpa-thumpa herkullisuudessaan". Edith Zimmerman "New York" -lehdestä kuvaili sitä "epämukavaksi". Megan Vick "Billboardista" oli sitä mieltä, että musiikkivideo seurasi samoja jalanjälkiä kuin singlen "Can't Be Tamed" musiikkivideo — synkkä valaistus, paljon paljastavaa pintaa ja tylyistä rimpuilua ympäriinsä. Musiikkivideolla nähty kylpyhuonekohtaus toi Vickin mieleen Amy Winehousen singlen "Rehab" musiikkivideon ja kuvaili videon loppua helpotukseksi. Tim Winter, Parents Television Councilin presidentti (PTC), kritisoi videota sen kaksimielisten ja seksuaalisten elementtejen takia. Winter totesi myös: "On todella valitettavaa, että hän ottaisi osaa seksuaalisiin videoihin, kuten tämä.


title: Who Owns My Heart

text: 21. kesäkuuta Cyrus esiintyi pienikokoisessa konsertissa House of Bluesissa Los Angelesissa, jossa hän esitti singlen ensimmäistä kertaa livenä. Tämän lisäksi hän esitti jo ennestään tutun singlensä "Can’t Be Tamed" ja muita albumilta löytyviä kappaleita. Cyrusin oli määrä aloittaa kappaletta edustava mainostuskiertue lokakuussa 2010 Euroopassa. 6. marraskuuta hän esitti sen saksalaisessa talk show’ssa "Wetten, dass..?". Kolmannen kerran hän esitti sen vuoden 2010 MTV Europe Music Awards -palkintogaalassa, joka järjestettiin 7. marraskuuta 2010 urheilukompleksi Caja Mágicassa, Madridissa. Kappale on kiertueen Gypsy Heart Tour päätöskappale.


title: Aurelius Prudentius

text: Aurelius Prudentius (348 – n. 410) oli espanjalainen kristillinen runoilija. Hän oli ensimmäisiä tunnettuja latinankielisiä kristillisiä runoilijoita, ja häntä pidetään myös yhtenä antiikin suurimmista kristillisistä runoilijoista. Hän kuului vielä keskiajallakin luetuimpiin kristittyihin runoilijoihin.


title: Aurelius Prudentius

text: Prudentius oli kotoisin Hispaniasta ja oli todennäköisesti lapsuudestaan saakka kristitty. Hän toimi julkishallinnon korkeissa viroissa, kuten käskynhaltijana ja senaattorina. Prudentious kirjoitti muun muassa hymnejä ja kirjan marttyyreistä. Runokokoelmansa hän julkaisi vuonna 404 tai 405. Suomen virsikirjassa on vieläkin yksi Prudentiuksen hautajaishymni, "Jo vaietkoon vaikerrus, itku".


title: Mercedes-Benz-museo

text: Mercedes-Benz-museo on moottoriajoneuvomuseo ja osa Stuttgartissa olevaa Mercedes-Benz-maailmaa (saks. "Mercedes-Benz Welt"). Mercedes-Benz-maailma sijaitsee 53 000 neliömetrin tontilla kehätien B14 varrella Stuttgartin Untertürkheimin alueella. Rakennuskompleksin muodostavat Mercedes-Benz-museo ja Mercedes-Benz-keskus. Keskus on suorassa yhteydessä museoon noin sadan metrin mittaisen maanalaisen tunnelin kautta, sekä puistoalueen kautta. Puistoalueella on ulkoilmanäyttämö ja erilaisia tapahtumatiloja..


title: Mercedes-Benz-museo

text:
Mercedes-Benz-museon pohjapiirros on kolmiapilan muotoinen. Museon on suunnitellut amsterdamilainen arkkitehtitoimisto UN Studio van Berkel & Bos, joka voitti kansainvälisen kilpailun vuonna 2001. Rakentaminen aloitettiin vuonna 2003 ja museo avattiin yleisölle vuonna 2006.
Pääsisäänkäynti on nostettu kerroksella ylöspäin. Rakennuksessa on kahdeksan päätasoa. Tavallisia tasoja ovat kerrokset (tasot 3–7) ja erikoiskerrokset (tasot 0, 2, Z2 ja 8). Jaottelun perustana ovat kantavat rakenteet ja käyttötarkoitus. Viisi horisontaalista tasoa ovat joko yksi tai kaksikerroksisia. Tekniset elementit on keskitetty isoihin yksikköihin. Jotta kaikille tasoille on saatu pilarittomat rakenteet, ne ovat kotelopalkkeina joko atriumissa tai julkisivulla. Atriumista pääsee näyttelyyn, museon koulutustiloihin, museokauppaan ja maisematason alla olevaan ravintolaan..


title: Mercedes-Benz-museo

text: Pre-show-hissit vievät kävijän korkeasta atriumimaisesta aulasta ylimpään kerrokseen, mistä kiertokäynti etenee ylhäältä alaspäin. Viidessä kaksikerroksisessa legendahuoneessa on yhtiön historian esittely kuvatauluina. Viiteen ulosavautuvaan yksikerroksiseen kokoelmahuoneeseen on järjestetty näyttelyosiot teemojen mukaan. Näyttelyssä esitellään brändin ja yhtiön kaikki aikakaudet aina henkilöajoneuvojen historian alusta hamaan tulevaisuuteen.


title: Finntown

text: Finntown on osa New Yorkin kaupunkia, jossa asui aikoinaan paljon suomalaisia siirtolaisia. Se sijaitsee Sunset Parkin ympäristössä Brooklynissa. Finntown rajoittuu karkeasti 7th-9th Avenueiden sekä 40th-43rd Streetien tienoille ja alueen vaiheilla asui 1900-luvun alkupuolella parhaimmillaan noin 10 000 amerikansuomalaista. Alueen suomalaiset ovat Matti Mattsonin mukaan kutsuneet puistoa myös nimillä Pusuparkki ja Pukinmäki. Toinen merkittävä suomalaisten siirtolaisten keskus sijaitsi Harlemin 125th Streetin ja 5th Avenuen risteyksen tienoilla, mutta ei ollut keskittymänä yhtä selkeä.


title: Finntown

text:
Finntownin sijoittumiseen lienee vaikuttanut Brooklynin Bay Ridgen alueella olleet muiden skandinaavien keskittymät, sekä nk. dual contract -laajennus New Yorkin metroverkostoon. Suunnitelmat vuodelta 1910 ulottivat metroverkoston aina Sunset Parkiin, ja teki luultavasti alueesta houkuttelevamman. Myös maisema Manhattanille lienee vaikuttanut alueen valintaan.
Rakennustöiden alkaessa alue oli lähinnä peltomaisemaa.


title: Finntown

text: Alueella sijaitsee suomalaisten luoma Yhdysvaltojen ensimmäinen ei-kaupallinen taloyhtiö (co-op) 43rd Streetillä vuodelta 1916, jonka taustaorganisaationa oli Finnish Home Building Association. Rakennus on edelleen olemassa, ja siinä asuu pääosin puolalaisia siirtolaisia, mutta sisäänkäynnin yläpuolella on edelleen teksti: * "ALKU" TOINEN. Sunset Parkin ympäristön taloista monet ovat vastaavanlaisia osuuskuntamuotoisia taloyhtiöitä, ja niissä asuu vielä muutamia (lähinnä vanhemman polven) suomalaisia. Taloilla oli myös kutsumanimiä, kuten "hikipisara" ja "köyhäintalo".


title: Finntown

text: 40th Streetillä, joka tunnetaan myös Finlandia Streetinä, sijaitsee Imatra Hall, joka palvelee nykyään kirkkona. Imatra Hallin vieressä sijaitsi, nykyään myös kirkkona toimiva, kommunistinen halli. Hallit edustivat yleensä joko sosiaalidemokraattista tai kommunistista aatetta, mutta niiden ympärillä oli myös aktiivista seuraelämää.


title: Finntown

text: Muun muassa viidesläinen herättäjä Urho Muroma asui 7th Avenuen ja 43rd Streetin kulmauksen Kalevan Naisten Koti -minihotellissa eläessään vaimonsa kanssa New Yorkissa vuosien 1920-21 tienoilla. Samassa paikassa harjoitteli amerikansuomalainen kuoro New Yorkin Laulumiehet, sekä konserttimatkallaan yöpyi myös Selim Palmgren vaimoineen vuonna 1921.


title: Finntown

text: Nykyään alueellä asuu pääosin kiinalaisia siirtolaisia. Vanhoja taloja alueella puretaan hyvää vauhtia, ja jäljet suomalaisesta perinnöstä ovat lopullisesti katoamassa. Varsinainen suomalainen asujaimisto kuoli tai muutti pois 1970-luvun tienoilla.


title: Finntown

text: Finntown-nimikettä on käytetty useissa USA:n osissa paikoista, joissa amerikansuomalaisia on ollut laajempina yhteisöinä. Tällaisia paikkoja ovat esim. West Berkeley Kaliforniassa sekä Duluth, Moorhead ja monet muut Minnesotassa.


title: TU4

text: TU4 () on neuvostoliittolainen teollisuusveturisarja. TU4-tyyppisiä kapearaiteisia vetureita valmistettiin runsaat 3100 kappaleita vuosina 1962–1974.


title: TU4

text: Suomeen niitä on tullut vain yksi kappale, vuonna 1970 valmistunut numero 2091 joka on Jokioisten Museorautatiellä. Museorautatie hankki veturin työkäyttöön vuonna 2010. Sen kunnostuksessa on käytetty uudempaa tekniikkaa, esim. moottori on vuodelta 1990. Veturin hankinnalla säästetään vanhempaa museokalustoa.


title: Abingdon

text: Abingdon voi tarkoittaa seuraavia:


title: Abingdon (Oxfordshire)

text: Abingdon on kaupunki Etelä-Englannissa Oxfordshiressa Thamesin varrella, 9 km Oxfordista etelään. Se on Vale of White Horsen keskuspaikka. Se on yksi Britannian vanhimpia jatkuvasti asuttuja paikkakuntia.


title: Abingdon (Oxfordshire)

text:
Vuoden 2011 väestönlaskennassa kaupungissa oli noin 33 000 asukasta.
Abingdon kuului Berkshireen ennen liittämistään Oxfordshireen vuonna 1974.


title: Abondance

text: Abondance voi tarkoittaa seuraavia


title: Ratsujalostusliitto

text: Ratsujalostusliitto ry (RJL) on suomalainen yhdistys, jonka toiminnan päätarkoituksena on edistää suomalaisen lämminveriratsun jalostusta ja kasvatusta. Ratsujalostusliitto toimii yhteistyössä Suomen Hippoksen, Suomen Ratsastajainliiton sekä eurooppalaisten kasvattajajärjestöjen kanssa.


title: Ratsujalostusliitto

text: Ratsujalostusliitto järjestää vuosittain useita tapahtumia, kuten näyttelyitä, kilpailuja ja seminaareja. Nuorille ratsuille tarkoitettuja tilaisuuksia ovat esimerkiksi "Kyvyt esiin" 2–3-vuotiaille, "Laatuarvostelu" 4-vuotiaille ja "Breeders' Prize" 6-vuotiaille.


title: Ratsujalostusliitto

text: Ratsujalostusliitto perustettiin vuonna 1926 nimellä "Hevosjalostusliitto lämminverisiitosta varten". Perustamisvaiheessa liiton tarkoituksena oli kehittää ja jalostaa Suomen oloihin soveltuva lämminverinen hevonen, joka soveltuisi sekä urheilu- että sotilaskäyttöön. Perustamiskokous pidettiin Helsingissä 26. huhtikuuta 1926. Ensimmäiseen johtokuntaan valittiin jäseniksi tilanomistaja E. Dahlström, eversti G. D. von Essen, eversti V. Forssell, tilanomistaja A. Hamberg, johtaja N. Kavaleff, kunnallisneuvos J. Meurman, tilanomistaja K.H. Mäkinen, eläinlääkintäeverstiluutnantti H. Tallqvist ja paroni R. Wrede.


title: Ratsujalostusliitto

text: Toimintansa aluksi liitto ryhtyi keräämään tietoja Suomessa olevista siitokseen soveltuvista täysi- ja puoliverihevosisista sekä valmisteli hevosten hankintaa Saksasta. Liiton edustajia matkusti Saksaan tutustumaan siittoloiden tarjontaan ja lisäksi neuvoa kysyttiin ruotsalaisilta ja norjalaisilta asiantuntijoilta. Kerättyjen tietojen pohjalta päädyttiin hankkimaan hannoverinhevosia suomalaisen ratsujalostuksen perustaksi. Cellen siittolasta ostettiin oriit Flingrad ja Flüchtling. Vuonna 1926 tuotiin Suomeen lisäksi 13 hannoveritammaa.


title: Ratsujalostusliitto

text: Alkuvuosinaan liitto kohtasi paljon kritiikkiä ja vastustusta. Suomalaisten maatiaishevosten katsottiin riittävän senhetkisiin tarpeisiin sekä siviili- että sotilaskäytössä ja jyrkimmin suhtautuvat pitivät lämminverihevosten maahantuontia ja kasvatusta jopa suoranaisena uhkana suomenhevoselle. Toiset suhtautuivat kuitenkin uuteen jalostussuuntaan myönteisesti, sillä esimerkiksi Ruotsissa ja Norjassa oli jo saatu hyviä tuloksia hannoverilaisten ratsujen soveltuvuudesta pohjoisiin oloihin.


title: Ratsujalostusliitto

text: Liitto ryhtyi pitämään kantakirjoja ja luetteloita lämminverisistä ratsuhevosista. Kantakirjaan A merkittiin puhdasrotuiset hannoverilaiset hevoset, luetteloon B muut lämminveriset tai sekarotuiset tammat ja kantakirjaan C englantilaiset täysiveriset. Vuonna 1933 perustetun C-osan viralliseksi nimeksi tuli Suomen täysiverisiitoskirja.


title: Abondance (juusto)

text: Abondance on puolikova juustotyyppi, jota valmistetaan Ranskassa Haute-Savoien departementissa. Se on saanut nimensä Abondancen kunnasta. Juustolla on ollut vuodesta 1990 EU:n alkuperäsuoja Suojattu alkuperänimitys (SAN).


title: Abondance (juusto)

text: Abondance-juustoa alkoivat valmistaa Abondancen luostarin augustinolaiset munkit 1100-luvulla. Juusto valmistetaan myös abondance-nimellä tunnetun lehmärodun maidosta. Abondance on suojattu alkuperänimitys ja sen tuottajien tulee seurata tietynlaisia tuotannon vaiheita. "Fermier"-nimeä käyttävien maatilojen tulee tuottaa juusto maidosta, joka on lypsetty vähintään 45 % abondance-rodun lehmistä koostuvasta karjasta. Muita maidon tuotannossa käytettyjä rotuja ovat tarentaise ja montbéliarde. Juusto valmistetaan lehmän raakamaidosta. Maito saadaan kahdesta lypsystä ja maito on käytettävä juuston valmistukseen 14 tunnin sisällä edellisestä lypsystä, sekä ennen seuraavaa keskipäivää. Maito lämmitetään kerran noin 30–35 °C lämpötilaan ja siihen lisätään "Streptococcus thermophilus", "Lactobacillus delbrueckii" ja "Lactobacillus helveticus" -bakteerikannat. "Fermier"-leimaa käytettäessä osa työvaiheista tulee suorittaa käsin. Juustomassa leikellään ja kuumennetaan 45–50 °C lämpötilaan enintään 45 minuutin ajaksi. Juusto kypsytetään vaihtelevasti vähintään sata päivää tai 8-12 kuukautta. Kypsennettäessä juusto säilytetään 10–13 °C lämpötilassa ja vähintään 90 % ilmankosteudessa. Kypsytettäviä juustoja säilytetään kellareissa tai luolissa kuusi lankuilla ja kypsytyksen aikana juustoja käännellään ja hierotaan suolalla.


title: Abondance (juusto)

text: Abondance-juustoa tuotetaan noin 65:llä maatilalla ("fermier") ja viidellätoista osuuskunnalla ("laitier"). Vuonna 2014 juustoa tuotettiin yhteensä 2 400 tonnia ja tästä määrästä noin 800 tonnia tuotettiin fermier-nimellä.


title: Abondance (juusto)

text: Valmiit juustokiekot painavat 6-12 kiloa. Juuston kuori on keltainen tai ruskea ja sisältä juusto on väriltään kellertävä tai norsunluun värinen. Rakenteeltaan juusto on notkeaa ja hienojakoista. Juuston makua on kuvailtu hedelmäiseksi, umamiksi. Juusto voidaan syödä raakana tai "berthoud"-nimellä tunnettuna ateriana.


title: Juhana Piha

text: Sampo Juhana Piha (s. 29. syyskuuta 1960 Helsinki) on suomalainen dosentti, kliinisen fysiologian erikoislääkäri ja seksuaalilääketieteen asiantuntija ja kouluttaja. Hän on koulutukseltaan lääketieteen tohtori, ja hänellä on NACS:n myöntämä kliinisen seksologin (VET) tutkinto.. Euroopan erikoislääkäriyhdistys (UEMS) European Committee of the Sexual Medicine myönsi hänelle ensimmäisenä suomalaisena arvon FECSM (Fellow of European Committee of Sexual Medicine) joulukuun alussa 2012. Tämä tutkinto vastaa lähinnä seksuaalilääketieteen erikoislääkärin tutkintoa EU-tasolla, vaikka kyseistä tutkintoa ei vielä ole EU:n jäsenmaissa. Vuonna 2016 Euroopan erikoislääkäriyhdistyksen (UEMS) seksuaalilääketieteen jaos (MJCSM) myönsi Pihalle seksuaalilääketieteen erityispätevyyden (FECSM) kouluttajan oikeudet.


title: Juhana Piha

text: Juhana Piha erikoistui 1990-luvulta alkaen peniksen verenkiertohäiriöihin ja alkoi tutkia niiden vaikutuksia erektioon. Pihan tutkimustoiminta on myöhemmin laajentunut kokonaisvaltaiseksi miesten ja naisten seksuaaliongelmien kartoittamiseksi ja hoitamiseksi. Kliinisen vastaanottotyön lisäksi Piha ylläpitää seksuaalihäiriöitä käsittelevää internet-sivustoa. ja toimii Terveyspalvelut Sympatikus Oy:n toimitusjohtajana.


title: Juhana Piha

text:
Piha on kirjoittanut yli 40 kansainvälisissä tieteellisissä lehdissä julkaistua vertaisarvioitua tutkimusta, kymmenittäin oppikirjatasoisia tekstejä seksuaalihäiriöistä ja antanut sadoittain haastatteluja erilaisille medioille. Suomalaisiin lääketieteellisiin lehtiin hän on kirjoittanut useita katsausartikkeleita seksuaalihäiriöistä.
Hän on toimittajana ja kirjoittajana vuonna 2019 julkaistavassa Seksuaalilääketiede -oppikirjassa (Duodecim Oy). Lisäksi Piha on työskennellyt lukuisissa seksuaalihäiriöitä koskevissa lääketutkimusprojekteissa.


title: Juhana Piha

text: Piha on ollut myös mukana miesten seksuaalihäiriöitä käsittelevässä Jaakko Virtasen dokumenttielokuvassa "Miehen mitta" (1999). Dokumentin näki Suomessa ja muualla Euroopassa useampi miljoona ihminen. Toisessa Pihan dokumentissa perehdytään nuoren miehen seksuaaliongelmiin ehkäisyneuvolan olosuhteissa.


title: Juhana Piha

text: Juhana Piha on sotilasarvoltaan lääkintäluutnantti. Hän harrastaa lintujen tarkkailua ja retkeilyä (Turun lintutieteellinen yhdistys ry, kunniajäsen). Pihalla on neljä lasta. Piha on naimisissa tiedotuspäällikkö Pia Pihan (os. Koskinen) kanssa. Pihan isä oli Turun kauppakorkeakoulun liiketaloustieteen professori Kalevi Piha ja äiti ekonomi Katarina Piha.


title: Karjalan kunnailla

text: Karjalan kunnailla voi viitata seuraaviin asioihin:


title: Acasta River

text: Acasta River on joki Ison Orjajärven itäpuolella, Luoteisterritoriossa, Kanadassa. Joki laskee Camsell River -jokeen, joka puolestaan laskee Isoon Karhujärveen Sen saaresta on löydetty maailman vanhin kivi, Acasta-gneissi.


title: Acasta

text: Acasta voi tarkoittaa seuraavia:


title: Wax

text: Wax on lappeenrantalaisen Jam Rock Bandin studioalbumi vuodelta 1979. Levyn on julkaissut Poko Records ja sen on tuottanut ja äänittänyt Richard Stanley Microvox-studiolla 1979.


title: Wax

text: Yhtyekuvat on ottanut Henrik Schütt ja takakannen gramofonikuvan Veijo Aulio. Kannesta on vastannut Moonshine ja sen valmistaja on Kirjapaino E. Kuronen.


title: Wax

text: Kiitoksissa on mainittu Sandy & Maria Casablancasta sekä Peter Heathcliffe. Yhtyeen managerina on ollut Joni Heinonen / Goldrush ja Fan Club on toiminut Helsingissä.


title: Wax

text: A-puoli


title: Wax

text:
1. I’ve Got a Lovely Bunch of Cocoanuts - 2:02
2. Letter to You - 3:04
3. Speedo - 2:15
4. Short Shorts - 2:35
5. The Wanderer - 2:14
6. Return to Sender - 2:55
7. Where Are You Now Buddy Holly? - 3:10


title: Wax

text: B-puoli


title: Wax

text:
1. Pony Time - 2:06
2. Duke of Earl - 3:08
3. Philadelphia Baby - 2:30
4. Sh-Boom - 2:42
5. Wasting Your Time - 2:45
6. Pretty Little Angel Eyes - 2:50
7. The Big Beat - 2:17Jam Rock Band LP "Wax" (Poko Rekords PÄLP 9, 1979)


title: His Band and the Street Choir

text: His Band and the Street Choir on pohjoisirlantilaisen laulaja-lauluntekijä Van Morrisonin studioalbumi vuodelta 1970. Albumin on tuottanut Morrison itse yhtiölle Inherit Productions, joka on osa yhtiötä Schwaid-Merenstein, Personal Management Inc. Albumin on julkaissut Warner Bros. Records sarjatunnuksella WB K 46 066 (WAS 1884) ja Ranskassa tunnuksella WE 321.


title: His Band and the Street Choir

text: Levyllä soittavista muusikoista ei ole mainintaa, mutta takakannen ryhmäkuvassa on Morrisonin lisäksi kuusi henkilöä.


title: His Band and the Street Choir

text:
Kaikki kappaleet ovat Van Morrisonin tekemiä.
Van Morrison LP "His Band and the Street Choir" (Warner Bros. Records K 46066, 1970)


title: Carl Godager Kaas

text: Carl Godager Kaas (ent. Carl Waaler Kaas, s. 28. heinäkuuta 1982) on norjalainen suunnistaja, joka voitti maailmanmestaruuden keskimatkalla 2010 ja viestissä 2016.


title: Carl Godager Kaas

text: Godager Kaas, silloiselta nimeltään Waaler Kaas, saavutti Otepään EM-kilpailuissa 2006 viestipronssia Lars Skjesetin ja Øystein Kvaal Østerbøn kanssa sekä sijoittui sprintissä 14:nneksi. Seuraavana vuonna avoimissa Pohjoismaiden mestaruuskilpailuissa hän sijoittui keskimatkalla neljänneksi. Ensimmäisissä aikuisten MM-kilpailuissaan Olomoucissa 2008 hän sijoittui pitkällä matkalla 11:nneksi. Vuoden 2009 O-Ringenin keskimatkalla hän saavutti ensimmäisen maailmancupin osakilpailuvoittonsa.


title: Carl Godager Kaas

text: Primorskon EM-kilpailuissa 2010 Godager Kaas voitti jälleen viestipronssia sekä sijoittui pitkällä matkalla neljänneksi, keskimatkalla kahdeksanneksi ja sprintissä 26:nneksi. Viestissä hänen kanssaan suunnistivat Holger Hott ja Olav Lundanes. Samana vuonna Trondheimin MM-kilpailuissa hän voitti keskimatkan maailmanmestaruuden ja sai viestissä hopeaa. Savoien MM-kilpailuissa 2011 saavutuksina olivat hopea viestissä, 13. sija keskimatkalla ja 15. sija pitkällä matkalla. Vuoden 2012 EM-kilpailuista Falunista tuli pronssia keskimatkalta, neljäs sija viestistä ja 15. sija sprintistä. Saman vuoden MM-kilpailuissa Lausannessa Godager Kaas sai hopeaa viestissä ja sijoittui 22:nneksi keskimatkalla.


title: Carl Godager Kaas

text:
Kaksi seuraavaa vuotta eivät tuoneet lisää arvokisamitaleja. Vuokatin MM-kilpailuissa 2013 Godager Kaas sijoittui viestissä kuudenneksi, keskimatkalla seitsemänneksi ja sprintissä 21:nneksi. Vuonna 2013 hän voitti yhden maailmancupin osakilpailun.
Trentinon MM-kilpailuissa 2014 hän sijoittui viestissä neljänneksi ja keskimatkalla seitsemänneksi. Invernessin MM-kilpailuissa 2015 tuloksena oli hopeaa viestissä ja 18. sija keskimatkalla. Jeseníkin EM-kilpailuissa 2016 hän sai hopeaa viestissä ja sijoittui neljänneksi pitkällä matkalla ja 14:nneksi keskimatkalla. Samana vuonna Strömstadissa hän voitti maailmanmestaruuden viestissä Magne Dæhlin ja Olav Lundanesin kanssa sekä sijoittui MM-kisojen pitkällä matkalla viidenneksi.


title: Carl Godager Kaas

text: Seuratasolla Godager Kaas edustaa Bækkelagets SK:ta. Aikaisemmin hän on edustanut Heming/Njård OL (–2001), IL Tyrvingia (2002–2003), NTNUI:ta (2002–2009).


title: Sami Vehkakoski

text: Sami Vehkakoski (s. 6. joulukuuta 1968 Lahti) on entinen suomalainen jalkapalloilija.


title: Sami Vehkakoski

text:
Keskikentällä pelannut Vehkakoski edusti koko uransa Kuusysiä vuosina 1986–1995. Lisäksi hän pelasi yhden ottelun Jarossa kaudella 1993. Vehkakoski voitti Kuusysissä kolme Suomen mestaruutta 1986, 1989 ja 1991 sekä Suomen Cupin 1987. Vehkakoski pelasi urallaan kaikkiaan 180 pääsarjatason ottelua, joissa hän teki 15 maalia.
Juniorivuosilta Vehkakoskella on saavutuksena lukuisten poikamaajoukkue-edustusten lisäksi B-junioreiden Suomen mestaruus Kuusysissä vuodelta 1984.


title: Sami Vehkakoski

text: Pelaajauran jälkeen Vehkakoski on toiminut muun muassa FC Lahden urheilutoimenjohtajana ja kehityspäällikkönä sekä Suomen Palloliiton alueellisena liittovalmentajana sekä Suomen Melonta- ja soutuliiton toiminnanjohtajana (2011–2015).


title: Kymmenen avataran aarre (Aku Ankka)

text: Kymmenen avataran aarre () on Don Rosan käsikirjoittama ja piirtämä ankkatarina vuodelta 1995. Suomessa se on ilmestynyt kahdesti: kirjassa "Kymmenen avataran aarre ja muita Don Rosan parhaita" vuonna 2003 ja Aku Ankka -lehden numeroissa 52–53 vuonna 2009.


title: Kymmenen avataran aarre (Aku Ankka)

text: Tarina edustaa perinteistä aarteenetsintäseikkailujen linjaa, jonka aloitti Carl Barksin klassinen tarina "Vanhan linnan salaisuus" (1948). Rosan tarinoille tyypilliseen tapaan tarina sisältää runsaasti taustatietoa hindulaisesta mytologiasta.


title: Kymmenen avataran aarre (Aku Ankka)

text: Tarinassa esiintyvät kymmenen avataraa kuuluvat olennaisesti hindulaiseen mytologiaan. Avatarat olivat pelastajajumala Vishnun ruumiillistumia, joiden hahmossa tämä ilmestyi arvollisille ihmisille. Niistä kymmenen tunnetaan kaikkein parhaiten, mutta avataroja sanotaan olevan kaikkiaan kuin meressä aaltoja. Don Rosa kätkee tarinoidensa aloitusruutuun sekä kaikkiin kansikuviinsa ja muihin piirroksiinsa omistuskirjaimet D, U, C ja K. Kymmenen avataran aarre -kansikuvassa, joka nähdään Suomessa mm. samaa nimeä kantavan Rosa-kokoelman kannessa, kirjaimet löytyvät kuvan oikeasta laidasta punaisen kukan terälehdistä. Tarinan avausruudussa D.U.C.K. löytyy veden pinnasta, ankkojen veneen etupuolelta.


title: Kymmenen avataran aarre (Aku Ankka)

text: Roope-setä on saapunut sukulaispoikineen Intiaan, ostettuaan Kolkutan (viittaa Kalkuttaan) provinssista ainoan alueen satojen kilometrien säteellä, jota ei omistanut, kartoittaakseen sen luonnonvarat. Aku löytää joesta Aleksanteri Suuren aikaisen muinaismakedonialaisen kivipylvään, joka johdattaa heidät muinaisten intialaisten rakentamaan kaupunkiin, Shambalaan, keskelle tiheää sademetsää. He saavat peräänsä viekkaan Kolkutan maharadžan, joka haluaa estää Roopea löytämästä mitään arvokasta, joka aiheuttaisi paikallisten ihmisten elintason nousun ja omien tulojensa ehtymisen.


title: Kymmenen avataran aarre (Aku Ankka)

text: Shambalassa ankat saavat huomata, että muinaiset intialaiset ovat asettaneet aarteilleen joukon hydraulisia ansoja. He löytävät kojetaulun, jonka uskovat ohjaavan ansoja. Kojetaulun kymmenen symbolia kuvaavat kymmentä avataraa, hindulaisuuden Vishnu-jumalan ruumiillistumaa. Roope ja Aku lähtevät tutkimaan Vishnulle rakennettua temppeliä, ja pojat jäävät ohjaamaan kojetaulua, apunaan Sudenpentujen käsikirja.


title: Kymmenen avataran aarre (Aku Ankka)

text: Temppelissä Roope ja Aku kohtaavat saleja, joita kutakin koristavat yhden avataran kuvapatsas. Ensimmäinen sali on omistettu Buddhalle, ja Akun laukaistessa ensimmäisen ansan kalterit tiikerilauman edestä alkavat laskeutua. Poikien painaessa Buddhan kuvaa kojetaulussa, Akulle ja Roopelle aukeaa ovi seuraavaan saliin ja kaksikko pelastuu. Tässä vaiheessa on selvää, etteivät intilaiset satojen vuosienkaan jälkeen aio luovuttaa aarteitaan helpolla. Toisessa salissa, joka on omistettu Krishnalle, laukeava ansa alkaa laskea katosta veitsenteräviä piikkejä, eikä pakotietä ole. Pojat säätävät taas kojelautaa, ja Akun koskettaessa kauniin Krishnan patsasta, putoavat hän ja Roope uuteen saliin. Tämä halli on omistettu Ramalle ja Parasuramalle. Siellä ansana ovat toisiaan kohti liikkuvat seinät. Kun Aku ja Roope seisovat ahdistettujen turvien korkokuvien välissä, he välttyvät litistymiseltä lattialuukun kautta. Neljäs sali on Vamanalle rakennettu. Se on täynnä valtavia kobria. Painamalla Vamanan kuvaa kojetaulusta, pojat saavat lattian avatarapatsaan ympäriltä kohoamaan. Roope ja Aku pelastuvat sitä kautta korkeammalla sijaitsevaan uuteen saliin. Tässä suuressa tilassa on lattia täynnä ansaluukkuja, joihin putoaminen tietäisi joutumista piikkimeren lävistämäksi. Narasimhan, jolle huone on omistettu, patsaan varjokuvan ääriviivat osoittavat ankoille turvallisen reitin takaseinässä odottavalle ovelle. Roope ja Aku siirtyvät eteenpäin. Kuudes tila on hyvin pieni, ja sen uloskäynnin tukkii suuri Matsya-kalan patsas. Kojelaudan kala-painikkeen käyttäminen avaa Roopelle ja Akulle tien eteenpäin patsaan suun kautta. Nyt he pääsevät viimeiseen saliin, jossa virtaa arvaamaton maanalainen joki. Joen toisella puolella on kymmenittäin ruukkuja täynnä muhkeita jalokiviä. Tasanne alkaa kuitenkin ankkojen alta kadota, ja he uhkaavat joutua veden nielemiksi. Pojat pelastavat tilanteen painamalla kahdeksatta painiketta, ja Aku ja Roope jäävät kuiville Varaha-avataran patsaan ansiosta. Samalla kuitenkin aarteita kannatteleva tasanne alkaa työntyä pois ja pudotella kalleuksia joen hyytävään syöveriin.


title: Kymmenen avataran aarre (Aku Ankka)

text: Pojilla olisi käytettävissään hindujen ensimmäisen avataran Kurman painike, jolla aarre säilyisi, mutta ankkoja seurannut maharadža estää Tupua tekemästä sitä. Jalokivien vajotessa maharadža painaa tietämättömyyksissään kymmenettä avataraa, luullen saavansa siten Shambalan aarteet itselleen. Viimeinen avatar Kalkin oli kuitenkin avataroista se, joka ei ollut vielä astunut maan päälle. Tämän piti maailman lopussa saapua ja tuhota maailma uudella vedenpaisumuksella. Temppelin ulkopuolella tuhoajajumala Shivan ja tämän vaimon Kalin patsaat romahtavat ja pistävät koko kaupungin maan tasalle. Maanalainen joki tulvii ja veden alle kovaa vauhtia hautautuvassa Shambalassa ankat pakenevat uima-altaan tyhjennyskanavan kautta. Kaikki luulevat aarteen jääneen lopullisesti kadoksiin. Palattuaan sitten Kolkuttaan, Roope kohtaa sukulaisineen iloisen yllätyksen: muinaiskaupungin aarteet ovat kuin ihmeen kaupalla virranneet maanalaisia virtoja pitkin kylän lähteeseen, ja asukkaat siellä ovat äkkiä rikastuneet. Nyt Roope voi tarjota kaikille työtä tyytyväisenä. Maharadža sen sijaan menettää toimeentulonsa ja saa kaikesta palkkiokseen vain rajattoman määrän muinaisen hindulaisuuden kulttuuriperintöä: numeron 0.


title: Valkonen

text: Valkonen on seuraavien henkilöiden sukunimi (suomalaisia, ellei toisin mainita):


title: Kalle Lehtinen

text: Juha-Kalle Lehtinen (s. 12. lokakuuta 1968 Helsinki) on suomalainen jalkapallovalmentaja ja entinen jalkapalloilija.


title: Kalle Lehtinen

text: Keskikentällä pelannut Lehtinen edusti urallaan vuosina 1986–1999 Kontulan Urheilijoita, FC Kuusysiä, Finnairin Palloilijoita, Helsingin Jalkapalloklubia, Pallokerho-35:a ja FC Jokereita. Lisäksi hän pelasi sveitsiläisessä FC Locarnossa kaudella 1989–1990. Lehtinen voitti kolme mestaruutta – Kuusysissä 1989 ja 1991 sekä HJK:ssa 1997. Lisäksi hän voitti Suomen Cupin HJK:ssa 1996 ja Jokereissa 1999. Lehtinen pelasi urallaan kaikkiaan 247 pääsarjatason ottelua, joissa hän teki 77 maalia.


title: Kalle Lehtinen

text: Lehtinen valmensi FC Hongan reservijoukkue Pallohonkaa Kakkosessa kausina 2013–2014.


title: Kalle Lehtinen

text: Lehtisen poika Alex Lehtinen on myös jalkapalloilija.


title: Ruger Hauer

text: Ruger Hauer oli helsinkiläinen rap-yhtye, jonka muodostivat Paperi T, Pyhimys sekä Tommishock. Yhtye on nimetty alankomaalaisen Hollywood-näyttelijän Rutger Hauerin ja asevalmistaja Rugerin mukaan.


title: Ruger Hauer

text: Ruger Hauerin ensimmäinen studioalbumi "Se syvenee syksyllä" julkaistiin lopulta 24. marraskuuta 2010 Monsp Recordsin kautta. Albumin tuotannosta vastasi tuolloin Huge L. Albumin ensimmäinen musiikkivideo julkaistiin huhtikuussa 2011 kappaleesta ”Täällä”. Toinen musiikkivideo julkaistiin marraskuussa 2011 kappaleesta ”Jokaiselle jotakin”. Musiikkivideolla nähdään yli 120 suomalaista rap-artistia laulamassa yhtyeen kappaletta ja se nosti Ruger Hauerin suurenkin yleisön tietoisuuteen. Videota oli katsottu YouTubessa kesäkuun 2012 loppuun mennessä 1,5 miljoonaa kertaa. "Se syvenee syksyllä" julkaistiin myös vinyyliversiona 30. marraskuuta 2011.


title: Ruger Hauer

text: Ruger Hauerin toinen pitkäsoitto "Erectus" julkaistiin 26. lokakuuta 2012. Albumi nousi Suomen virallisen albumilistan 16. sijalle, ja sen kappaleesta ”Iso paha susi” julkaistiin musiikkivideo huhtikuussa 2013.


title: Ruger Hauer

text: Ruger Hauerin kolmas pitkäsoitto "Ukraina" julkaistiin 25. lokakuuta 2013. Se nousi parhaimmillaan Suomen virallisen albumilistan 15. sijalle, ja sen kappaleesta ”Jenkem” on julkaistu musiikkivideo.


title: Ruger Hauer

text: Ruger Hauerin neljäs albumi "Mature" julkaistiin 23. maaliskuuta 2016. Albumi nousi Suomen virallisen albumilistan sijalle 1 viikolla 13/2016. Sen ensimmäinen single "Typerykset jotka polttavat pilveä avoautoissa" julkaistiin 4. maaliskuuta 2016 videona YouTubessa. Albumin toinen musiikkivideo "Sekasin" julkaistiin 29. maaliskuuta 2016, joka on kuvattu mielenterveyttä käsittelevän Sekasin -draamasarjan kuvausten yhteydessä Kellokosken mielisairaalassa.


title: Ruger Hauer

text: Lokakuussa 2016 yhtye tiedotti lopettavansa. Ruger Hauerin jäähyväiskonsertti järjestettiin 12. marraskuuta 2016 Helsingin Kaapelitehtaan Merikaapelihallissa. . Yhtye julkaisi viimeisen kappaleensa "Koomaan" lokakuussa 2016. .


title: Tracks on Wax 4

text: Tracks on Wax 4 on englantilaisen kitaristi, laulaja ja tuottaja Dave Edmundsin studioalbumi vuodelta 1978. Levyn on julkaissut newyorkilainen Swan Song Records –levy-yhtiö ja sen on tuottanut Edmunds itse Rockpile Productionsille. Jakelusta on huolehtinut newyorkilainen Atlantic Recording Corporation.


title: Tracks on Wax 4

text: Albumin on äänittänyt Roger Bechirian Eden-studioilla Lontoossa maaliskuussa 1978. Levykannen valokuvat on ottanut Keith Morris.


title: Tracks on Wax 4

text: Sivu 1


title: Tracks on Wax 4

text:
1. Trouble Boys (B. Murray) - 2:58
2. Never Been in Love (N. Lowe / Rockpile) - 2:26
3. Not a Woman, Not a Child (B. Murray / R. Peters) - 3:19
4. Television (N. Lowe) - 3:17
5. What Looks Best on You (N. Lowe / D. Edmunds) - 2:23
6. Readers Wives (N. Brown) - 3:10


title: Tracks on Wax 4

text: Sivu 2


title: Tracks on Wax 4

text:
1. Deborah (N. Lowe / D. Edmunds) - 2:36
2. Thread Your Needle (B. Jones / W. Young) - 3:24
3. A. 1. on the Jukebox (D. Edmunds / W. Birch) - 3:13
4. It's My Own Business (C. Berry) - 3:53
5. Heart of the City (N. Lowe) - 3:04Billy Bremner ja Nick Lowe esiintyvät levy-yhtiöidensä State Records ja Columbia Records suosiollisella luvalla.


title: Tracks on Wax 4

text: Dave Edmunds LP "Tracks on Wax 4" (Swan Song SS 8505, 1978)


title: Timo Mäkinen (jalkapalloilija)

text: Timo Mäkinen (s. 10. heinäkuuta 1942) on entinen suomalainen jalkapalloilija.


title: Timo Mäkinen (jalkapalloilija)

text: Hyökkääjänä pelannut Mäkinen edusti koko uransa ajan FC Kuusysiä ja sitä edeltäneitä Lahden Pallo-Miehiä ja Upon Palloa. Hän pelasi urallaan kaikkiaan 151 mestaruussarjan ottelua, joissa hän teki 39 maalia. Mäkinen pääsi myös Suomen maajoukkueeseen, jossa hän pelasi kaksi B-maaottelua 1965.


title: Keltatiheikkötimali

text: Keltatiheikkötimali ("Macronous gularis") on Etelä-, Kaakkois- ja Itä-Aasiassa tavattava timaleihin kuuluva varpuslintu.


title: Keltatiheikkötimali

text: Kooltaan keltatiheikkötimali on noin 13 cm. Laji on selästään väritykseltään oliivinruskea ja päälaeltaan punaruskea. Linnun kurkku ja rinta ovat väritykseltään vaaleankellertävät ja niissä on mustia pystyraitoja. Selän tummuus ja rinnan ja vatsan viirujen määrä vaihtelevat alalajeittain. Naaras- ja koiraskeltatiheikkötimalit muistuttavat toisiaan ulkonäöltään. Nuoret yksilöt ovat aikuisia lintuja vaaleampia.


title: Keltatiheikkötimali

text: Keltatiheikkötimalin levinneisyysalue ulottuu Intiasta Kaakkois-Aasian maihin ja Kiinaan. Linnun elinympäristöä ovat metsät, metsien reunamaiden tiheiköt ja pensaikot sekä puutarhat. Lajin elinympäristöt sijaitsevat yleensä alle 1 500 metrin korkeudella merenpinnasta.


title: Keltatiheikkötimali

text: Keltatiheikkötimalit elävät pieninä ryhminä ja liikkuvat puiden lehvästöjen sisäosissa. Ravintonaan lintu käyttää hyönteisiä ja muita selkärangattomia, joita se etsii puiden lehdiltä.


title: Keltatiheikkötimali

text: Keltatiheikkötimalin pesimäkausi kestää toukokuulta heinäkuulle. Kupolimainen pesä rakennetaan heinistä ja lehdistä tiheään pensaaseen lähelle maan pintaa. Naaras munii kolme valkeahkoa punaruskeapilkullista munaa.


title: Raimo Valtonen

text: Raimo Valtonen (s. 1930) on suomalainen entinen jalkapallovalmentaja.


title: Raimo Valtonen

text: Valtonen pelasi nuoruudessaan jalkapallo Lahden Pallo-Miehissä ja voitti seuran paidassa A-poikien SM-hopeaa. Hän pelasi tämän jälkeen vielä pari vuotta, kunnes siirtyi seuran muihin tehtäviin.


title: Raimo Valtonen

text: Valtonen liittyi Upon Pallon valmennusryhmään vuonna 1964. Neljä vuotta myöhemmin hänet määrättiin Lahden Reippaan päävalmentajaksi. Kaudella 1971 Valtonen valmensi jälleen kasvattajaseuraansa. Hän toimi Kuusysin valmentajana kaksi kautta, ennen kuin lähti seurasta. Vielä vuosiksi 1976–1978 Valtonen palasi joukkueen päävalmentajaksi.


title: Oulaisten vaakuna

text: Oulaisten vaakuna on Oulaisten kaupungin tunnus. Vaakunan aihe viittaa rapupitäjän runsaaseen ja taloudellisestikin merkittävään rapukantaan.


title: Oulaisten vaakuna

text: Vaakunan selitys on ”vihreässä kentässä pystyssä kultainen rapu.” Vaakunan on suunnitellut Ahti Hammar, Oulaisten kunnanvaltuusto hyväksyi nimeä ”rapu nurmella” kantaneen ehdotuksen kunnan vaakunaksi kokouksessaan 27. marraskuuta 1953. Sisäasiainministeriö vahvisti vaakunan käyttöön 16. helmikuuta 1954.


title: Into the Purple Valley

text:
Into the Purple Valley on yhdysvaltalaisen kitaristi ja laulaja Ry Cooderin toinen studioalbumi vuodelta 1972. Levyn on julkaissut Reprise Records ja sen ovat tuottaneet
Lenny Waronker ja Jim Dickinson.


title: Into the Purple Valley

text: Euroopan markkinoille levyä on valmistanut Länsi-Saksassa WEA Musik GmbH, joka on osa Warner Communications –yhtiötä.


title: Into the Purple Valley

text:
Tuotannosta ja levyllä soittavista muusikoista ei ole muuta mainintaa.
Levyetiketissä B-puolen kolmas kappale on merkitty muotoon "Great Dream from Heaven".


title: Bwindin kansallispuisto

text: Puisto tunnetaan biodiversiteetistään – siellä kasvaa yli 160 puulajia ja sata saniaislajia – ja ennen kaikkea noin 300 vuorigorillan populaatiosta (mikä on noin puolet maailman vuorigorilloista). Niiden lisäksi puistossa elää 10 muuta apinalajia, kaikkiaan 90 nisäkäslajia ja monia lintuja, joiden joukossa on 23 alueelle endeemistä lajia. Bwindi on yksi harvoja Afrikan sademetsistä, joka on rehottanut lähes koskemattomana edellisen jääkauden loppumisesta asti.


title: Bwindin kansallispuisto

text: Puiston koko nimi "Bwindi Impenetrable National Park" tarkoittaa läpipääsemätöntä, ja tulee sen metsien tiheästä aluskasvillisuudesta.


title: The Idea of Justice

text: The Idea of Justice on taloustieteilijä, nobelisti Amartya Senin oikeudenmukaisuutta tutkiva teos. Kirjassaan Sen kehittelee oikeudenmukaisuusajattelua, jossa tarkastelun kohteena ovat oikeudenmukaisuuden ihanneolosuhteiden sijasta sen toteutumisen todelliset yhteiskunnalliset olosuhteet.


title: The Idea of Justice

text: Kirjan lähtökohtana on kaksi sosiaalista oikeudenmukaisuutta tarkastelevaa ajatteluperinnettä: sosiaalisen oikeudenmukaisuuden ideaa pohtiva (transcendental institutionalism) ja sosiaalisen oikeudenmukaisuuden toteutumista tarkasteleva (realization-focused comparison) perinne. Sosiaalisen oikeudenmukaisuuden ihanteita pohtiva "sopimusteoreettinen" perinne on alkanut Thomas Hobbesin ajattelusta ja jatkunut John Lockella, Jean-Jacques Rousseaulla ja Immanuel Kantilla. Siinä keskitytään täydellisen oikeudenmukaisuuden (perfect justice) käsitteelliseen pohdintaan, eikä oikeudenmukaisuuden ja epäoikeudenmukaisuuden vertailuun tosiasiallisissa yhteiskunnallisissa olosuhteissa. Lisäksi tarkastelussa painottuvat yhteiskunnalliset laitokset ja niiden täydellisesti oikeudenmukainen toiminta olemassa olevien yhteiskuntien ja ihmisten tosiasiallisen käyttäytymisen ja keskinäisen toiminnan kustannuksella.


title: The Idea of Justice

text: Sosiaalisen oikeudenmukaisuuden yhteiskunnallista toteutumista tutkivassa perinteessä pyritään ottamaan huomioon olemassa olevien instituutioiden lisäksi ihmisten käyttäytyminen ja muut oikeudenmukaisuuden tosiasialliset edellytykset. Tämän vertailevan ajatteluperinteen edustajia ovat olleet muun muassa Adam Smith, Markiisi de Condorcet, Jeremy Bentham, Mary Wollstonecraft, Karl Marx ja John Stuart Mill. Näistä ajattelijoista lähtöisin olevassa tavassa tutkia sosiaalista oikeudenmukaisuutta vertaillaan olemassa olevia tai ajateltavissa olevia yhteiskuntia pikemminkin kuin rajoitutaan tosiasialliset olosuhteet ylittävään täydellisesti oikeudenmukaisen yhteiskunnan etsintään.


title: The Idea of Justice

text: Sosiaalisen oikeudenmukaisuuden ihanteita ja ideaa pohtivalle transendentaalisen institutionalismin sopimusteoreettiselle perinteelle tyypillinen kysymys on, millainen olisi täydellisen oikeudenmukainen yhteiskunnallinen laitos? Sosiaalisen oikeudenmukaisuuden todellisia olosuhteita tarkastelevalle vertailevalle perinteelle tyypillinen kysymys on, kuinka oikeudenmukaisuutta voitaisiin edistää?


title: The Idea of Justice

text: Amartya Sen asettuu kirjassaan valistuksen perinteen jatkajaksi ja puolustaa vertailevaa oikeudenmukaisuusajattelua: "Meitä ei liikuta sen tajuaminen, ettei maailma ole täydellisen oikeudenmukainen - tätä vain harva odottaa -, vaan se, että näemme ympärillämme selvästi korjattavia epäoikeudenmukaisuuksia, jotka haluamme poistaa"


title: The Idea of Justice

text: Löppönen, Paavo (2010). Suuri synteesi oikeudenmukaisuudesta (esittely Amartya Senin teoksesta "The Idea of Justice"). Helsingin Sanomat 11.7.2010 .


title: Jorma Kallio (jalkapallovalmentaja)

text: Jorma Kallio (s. 16. marraskuuta 1955 Lahti) on suomalainen jalkapallovalmentaja ja entinen jalkapalloilija.


title: Jorma Kallio (jalkapallovalmentaja)

text: Keskikentällä pelannut Kallio edusti urallaan FC Kuusysiä, Kouvolan Susia ja Myllykosken Palloa. Hän voitti Kuusysissä mestaruuden 1982 ja Suomen Cupin 1983. Lehtinen pelasi urallaan kaikkiaan 46 mestaruussarjan ottelua, joissa hän teki kaksi maalia.


title: Jorma Kallio (jalkapallovalmentaja)

text: Pelaajauran jälkeen Kallio on toiminut muun muassa Kuusysin päävalmentajana 1994–1995.


title: Unforgiven (2002)

text: Unforgiven (2002) oli showpaini pay-per-view (PPV) tapahtuma, minkä tuotti World Wrestling Entertainment (WWE). Se pidettiin 22. syyskuuta, 2002 Staples Ceterissä Los Angeles, Kaliforniassa. Se oli viides jokavuotinen Unforgiven tapahtuma ja siellä esiintyi painijoita RAW ja SmackDown! brändeistä.


title: Unforgiven (2002)

text: Päätapahtuma matsina nähtiin Brock Lesnarin (mestari) ja The Undertakerin (haastaja) välinen ottelu WWE Mestaruudesta, joka päättyi tupla diskaukseen. Tapahtumassa World Heavyweight Mestaruutta puolusti ensimmäistä kertaa PPV:ssä Triple H, joka sai vastustajakseen Rob Van Damin. Triple H säilytti mestaruutensa Ric Flairin avustuksella, mikä oli Evolutionin alku.


title: Suomenlinnan pelastusasema

text: Suomenlinnan pelastusasema on Helsingin pelastuslaitoksen kahdeksas pelastusasema. Asema on miehitettynä toukokuusta syyskuun loppuun kahdella palomiehellä. Talvikaudella asema miehitetään Erottajan pelastusasemalta.


title: Soutu kesäolympialaisissa 1900

text: Vuoden 1900 kesäolympialaisten soutu järjestettiin 25. – 26. elokuuta 1900 Pariisissa. Tämä oli ensimmäinen kerta kun laji oli mukana olympialaisten ohjelmassa. Mukana oli 99 osanottajaa kahdeksasta eri maasta. Soutu järjestettiin ainoastaan miehille. Tapahtumia oli neljä.


title: Soutu kesäolympialaisissa 1900

text:
*Brockmann oli perämiehenä välierissä, mutta ei finaaleissa.
**Luokassa perämiehellinen nelonen järjestettiin kaksi finaalia.
***Luokassa perämiehellinen nelonen saksalainen joukkue vaihtoi perämiehen välierien jälkeen. Mothsin tilalle tuli Ammermann.


title: Helsingin keskuspelastusasema

text: Helsingin keskuspelastusasema on Helsingin pelastuslaitoksen keskuspelastusasema. Asema sijaitsee Kallion kaupunginosassa, osoitteessa Agricolankatu 15.


title: Helsingin keskuspelastusasema

text: Asemalla on sekä perus- että erikoisyksiköitä. Asemalla on Helsingin pelastuslaitoksen keskusvarasto, ajoneuvokorjaamo sekä varushuolto. Asemalla on myös helikopterikenttä. Ambulanssi HE 1314 on 15 minuutin lähtövalmiudessa. Asemalla on myös kaksi palotarkastajaa.


title: No Mercy (2002)

text: No Mercy (2002) oli showpaini pay-per-view (PPV) tapahtuma, minkä tuotti World Wrestling Entertainment. Se pidettiin 20. lokakuuta, 2002 Alltel Arenalla North Little Rock, Arkansasissa. Se oli viides jokavuotinen No Mercy tapahtuma, missä esiintyvät painijat olivat RAW ja SmackDown! brändeistä.


title: No Mercy (2002)

text: Tapahtumassa pidettiin kahdeksan ottelua. Päätapahtuma matsina nähtiin Brock Lesnarin ja The Undertakerin välinen WWE Mestaruus ottelu, mikä käytiin Hell in a Cell matsissa. Lesnar voitti 'Takerin ja säilytti mestaruuden. Tapahtumassa nähtiin myös World heavyweight Mestarin Triple H:n ja Kanen välinen tittelin yhdistmis matsi, minkä HHH voitti. Tapahtumassa julistettiin myös ensimmäiset WWE Tag Team Mestarit, missä ottelivat turnauksessa finaliin etenet joukkueet: Chris Benoit ja Kurt Angle vs. Rey Mysterio ja Edge. Benoit ja Angle voittivat ja heistä tuli ensimmäiset WWE Tag Team Mestarit.


title: No Mercy (2002)

text: Turnaus pidettiin 3. lokakuusta 20. lokakuuhun. Wrestling Observer Newletter on palkinnut Chris Benoit ja Kurt Angle vs. Edge ja Rey Mysterion välisen ottelun "Vuoden otteluksi".


title: Haagan pelastusasema

text: Haagan pelastusasema on Helsingin pelastuslaitoksen alaisuudessa oleva pelastusasema Etelä-Haagassa, Vihdintien eteläpään vierellä. Se otettiin käyttöön 1. lokakuuta 1961 pelastuslaitoksen satavuotisjuhlien yhteydessä. Aseman yhteydessä sijaitsee myös Haagan toimistotalo. Aseman osoite on Vanha Turun Maantie 2.


title: Soutu kesäolympialaisissa 1904

text: Vuoden 1904 kesäolympialaisten soutu järjestettiin 30. heinäkuuta 1904 St. Louis'ssa. Tämä oli toinen kerta kun laji oli mukana olympialaisten ohjelmassa. Mukana oli 44 osanottajaa kahdesta eri maasta. Soutu järjestettiin ainoastaan miehille. Tapahtumia oli viisi.


title: 20 suosikkia – Anna pois

text: Anna pois on kokoelma-albumi laulaja Lasse Liemolan tuotannosta vuosilta 1957–1963. Levyn on julkaissut vuonna 1996 Warner Music Finlandiin kuuluva Fazer Records 20 suosikkia -sarjassaan. Arkistonauhojen jälleenmasteroinnin on tehnyt Antti Joki.


title: 20 suosikkia – Anna pois

text:
1. Anna pois - 2:08
2. Diivaillen – Puttin' on the Style - 2:58
3. Diana - 2:24
4. Olen rakastunut – I Love You, Baby - 2:11
5. Vaivaton tie – Travellin' Light – 2:35
6. Pity, Pity - 1:47
7. Pik-pik-pikkutyttösein - 2:14
8. Clementine - 2:39
9. No niin, Mary Lou – Hello, Mary Lou - 2:12
10. Me nuoret – The Young Ones - 2:48


title: 20 suosikkia – Anna pois

text:
11. Olet kohtaloni – You Are My Destiny - 2:57
12. Marina - 2:24
13. Älä leiki rakkaudella - Don't Gamble with Love - 2:09
14. Living Doll - 2:39
15. Hei twist jo saa – Let's Twist Again – 2:15
16. Tanssikengät – Dancing Shoes - 2:07
17. Toiveloma – Summer Holiday - 2:11
18. Bonnie cha-cha - 2:18
19. Tyttö kulta, herää jo!  - 2:17
20. Viimeinen mohikaani – Den sista mohikanen – 2:48


title: Mongolian Valioliiga

text: Mongolian valioliiga on miesten jalkapallon korkein sarjataso Mongoliassa. Maan mestaruudesta pelattiin ensimmäistä kertaa vuonna 1974. Vuonna 1996 sarjan nimeksi vaihtui MFF League ja sitä ryhdyttiin pelaamaan liigana aiemman karsintasysteemin sijaan. Kyseisen vuoden jälkeen sarjan menestynein joukkue on ollut Erchim kuudella mestaruudellaan.


title: Mongolian Valioliiga

text: *Erchim, (Ulaanbaatar)


title: Mongolian Valioliiga

text: *FC Ulaanbaatar, (Ulaanbaatar)


title: Mongolian Valioliiga

text: *Khangarid, (Erdenet)


title: Mongolian Valioliiga

text: *Khasiin Khulguud, (Ulaanbaatar)


title: Mongolian Valioliiga

text: *Khoromkhon, (Ulaanbaatar)


title: Mongolian Valioliiga

text: *Selenge Press, (Ulaanbaatar)


title: Mongolian Valioliiga

text: *Ulaanbaataryn Mazaalaynuud, (Ulaanbaatar)


title: Mongolian Valioliiga

text: *Ulaanbaatar University (Yliopisto), (Ulaanbaatar)


title: Mongolian Valioliiga

text: Mestarit vuodesta 1996:


title: Mongolian Valioliiga

text: Vuoden 2006 tulokset eivät ole virallisia, sillä tuolloin mestaruudesta pelattiin kahdessa vaiheessa, joissa kummassakin joukkueet oli jaettu neljään lohkoon.


title: Heat Treatment (albumi)

text: Heat Treatment on englantilaisen laulaja ja lauluntekijä Graham Parkerin ja hänen taustayhtyeensä The Rumourin toinen studioalbumi vuodelta 1976. Levyn on julkaissut Phonogram-yhtiön Vertigo Records ja sen ovat tuottaneet Robert John Lange ja kappaleen "Back Door Love" osalta Nick Lowe.


title: Heat Treatment (albumi)

text: Rockfield-studioilla Monmouthissa Länsi-Walesissa äänittäjinä ovat toimineet Dave Charles ja Lange.


title: Heat Treatment (albumi)

text: Miksauksen ovat tehneet Pete Kelsey ja Lange Trident-studioilla St. Anne's Courtilla Lontoossa.


title: Heat Treatment (albumi)

text: Levykannen valokuvat on ottanut Simon Marsden ja kannen on suunnitellut Moore, Morris. Levy on valmistettu Englannissa. Markkinoinnista on huolehtinut Phonogram Limited, Stanhope House, Stanhope Place, London W2 2HH. Phonogramin puolesta järjestelyjä on hoitanut Sue Dubois.


title: Heat Treatment (albumi)

text: Yhtyeen managerina on toiminut Dave Robinson, Advancedale Ltd, 32 Alexander St, London W2. Neil Warnock ja Steve Hedges on mainittu ohjelmatoimisto Bron Agencysta, 100 Chalk Farm Rd, London NW1.


title: Heat Treatment (albumi)

text: Yhtyeen roudareina ovat toimineet Rayner Jesson, Alec Hawkins ja Joan.


title: Heat Treatment (albumi)

text: Kiitoksissa on mainittu lisäksi Bobbie Bassett, Terri Scotti, Kingsley Ward, Mike Bone, Cheryl Feuerstein, Mike Gormley, Nigel Grainge, Doreen Loader, David Baker ja Alan Cowderoy.


title: Heat Treatment (albumi)

text: Sivu 1Sivu 2Kaikki laulut ovat Graham Parkerin tekemiä sekä hänen ja The Rumourin sovittamia.  Julkaisija on Intersong Music Ltd.


title: Heat Treatment (albumi)

text: Graham Parker and the Rumour:


title: Heat Treatment (albumi)

text: Puhallinsoittimet:


title: Heat Treatment (albumi)

text: Albe Donnelly esiintyy Virgin Recordsin suosiollisella luvalla.


title: Heat Treatment (albumi)

text: Graham Parker and the Rumour LP "Heat Treatment" (Vertigo 6360 137, 1976)


title: Lira (Uganda)

text: Lira on kaupunki Ugandan pohjoisen hallintoalueen Liran piirikunnassa. Vuoden 2002 väestönlaskennassa kaupungin väkiluku oli 89 871. Arvio vuodelle 2010 oli 182 762 asukasta.


title: Lira (Uganda)

text: Lira sijaitsee noin 107 kilometriä Gulusta kaakkoon. Kaupungissa on lentoasema ja rautatieasema, mutta rautatie ei ole käytössä.


title: Kahukärpänen

text: Kahukärpänen ("Oscinella frit") on kahukärpästen heimoon kuuluva viljojen tuhohyönteinen, joka on yleinen koko Suomessa. Aikuinen kahukärpänen on pieni 2-3 mm pitkä kiiltävänmusta kärpänen, jolla on kellertävät jalat. Kahukärpäsella on tavallisesti kolme sukupolvea vuodessa. Kuoriutuneet kahukärpäset käyvät munimassa oraisiin, jolloin toukat voivat aiheuttaa oraan kuoleman tai aiheuttaa voimakasta versontaa. Toukka on kellanvaalea ja pieni. Toukat elävät korsissa ja vahingoittavat satoa. Parhaiten kahukärpänen viihtyy kaurassa, mutta aiheuttaa tuhoa myös vehnälle, ohralle ja rukiille. Orastumisvaiheen kahukärpäsmäärän tarkkailuun voi käyttää keltaisia liimapyydyksiä.


title: Kahukärpänen

text: Syysviljoilla kahukärpäsen torjunta onnistuu parhaiten, jos vilja kylvetään niin myöhään, että päivän keskilämpötila on alle 10 °C:tta. Tässä lämpötilassa kahukärpaset eivät enää muni.


title: Kahukärpänen

text: Kahukärpäsen kemiallisessa torjunnassa torjunta-aineiden tehoaineina käytetään ainakin tau-fluvalinaattia, alfa-sypermetriinia, esfenvaleraattia, lambda-syhalotriinia ja deltametriinia.


title: Chimamanda Ngozi Adichie

text: Chimamanda Ngozi Adichie (s. 15. syyskuuta 1977 Enugu) on nigerialainen kirjailija. Hänen läpimurtoteoksensa oli vuonna 2006 ilmestynyt Biafran sodasta kertova romaani "Puolikas keltaista aurinkoa" (2006). Adichien teoksia on käännetty yli 30 kielelle.


title: Chimamanda Ngozi Adichie

text: Adichie varttui Nigeriassa Nsukkan yliopistokaupungissa keskiluokkaisessa perheessä viidentenä kuudesta lapsesta. Hänen isänsä James Nwoye Adichie oli matematiikan professori yliopistossa ja äiti Grace Ifeoma Adichie työskenteli yliopistossa hallinnollisissa tehtävissä. Etniseltä alkuperältään Adichie on igbo.


title: Chimamanda Ngozi Adichie

text: Adochie opiskeli Nigeriassa lääketiedettä ja farmasiaa, mutta keskeytti opinnot ja muutti 19-vuotiaana Yhdysvaltoihin. Hän opiskeli viestintää ja valtio-oppia ja valmistui kandidaatiksi vuonna 2001 Eastern Connecticut State Universitystä. Vuonna 2003 Adichie suoritti maisterin tutkinnon luovassa kirjoittamisessa Johns Hopkinsin yliopistossa. Hän suoritti maisterin tutkinnon myös Afrikan tutkimuksessa Yalen yliopistosta vuonna 2008.


title: Chimamanda Ngozi Adichie

text: Adichien esikosromaani "Purppuranpunainen hibiskus" ("Purple Hibiscus") ilmestyi vuonna 2003. Se kertoo 15-vuotiaan Kambili-tytön ja hänen perheensä elämästä Nigeriassa.


title: Chimamanda Ngozi Adichie

text: Adichien toinen romaani "Puolikas keltaista aurinkoa" ("Half of a Yellow Sun") julkaistiin vuonna 2006. Se palkittiin vuonna 2007 Orange-palkinnolla. Romaani kertoo Biafran sodasta, mutta sen tapahtumat ja hahmot ovat osittain kuvitteellisia. Vuonna 2008 Adichie sai merkittävän MacArthur-apurahan.


title: Chimamanda Ngozi Adichie

text: Adichien ensimmäinen novellikokoelma "Huominen on liian kaukana" ("The Thing Around Your Neck") ilmestyi 2009. Kolmas romaani "Kotiinpalaajat" ("Americanah") julkaistiin vuonna 2013.


title: Chimamanda Ngozi Adichie

text: Adichien teos "Meidän kaikkien pitäisi olla feministejä" ilmestyi maaliskuussa 2017 suomeksi. Ruotsissa kirja jaettiin kaikille 16-vuotiaille joululahjana vuonna 2015. Suomessa Opetus- ja kulttuuriministeriö, Otava, Jyväskylän yliopisto, Tampere-talo ja feministinen ajatushautomo Hattu käynnistivät hankkeen, jossa kirja jaettiin kaikille yhdeksäsluokkalaisille.


title: Kamijo

text: KAMIJO (上城祐之 Yuuji Kamijou, s. 19. heinäkuuta 1975 Kanagawa) on japanilainen laulaja, joka vaikuttaa parhaillaan Versailles Philharmonic Quintetissa vokalistina ja toimii indie levy-yhtiö Sherow Artist Societyn johtajana.


title: Kamijo

text: Laulajana KAMIJO tunnetaan parhaiten historiallisen romanttisista ranskalaisteemoistaan, joita hän on käyttänyt aina vuonna 1994 perustetun yhtyeensä, "LAREINE"n ajoista lähtien.


title: Kamijo

text: Hän perusti APPLAUSE RECORDS levy-yhtiön vuoden 2000 lopulla ja on sittemmin tuottanut joitakin visual kei bändejä, kuten IZABEL VAROSA, Metis Gretel ja Juka. Vuonna 2006 APPLUSE RECORDS vaihtoi nimensä Shreow Artist Societyyn. Tällä hetkellä hän toimii Matenrou Operan vastaana tuottajana. LareineLareine, sooloprojektiNEW SODMY


title: Kamijo

text: Node of ScherzoVersailles


title: Clint Howard

text: Clinton Evan "Clint" Howard (s. 20. huhtikuuta 1959) on yhdysvaltalainen näyttelijä, joka on esiintynyt monissa lyhyissä rooleissa niin televisiossa kuin elokuvissakin.


title: Clint Howard

text: Howard on esittänyt useita pieniä rooleja veljensä Ron Howardin ohjaamissa elokuvissa. Howard on myös näyttelijätär Bryce Dallas Howardin setä.


title: Clint Howard

text: Clinton Evan Howard syntyi Burbankissa Kaliforniassa, ja hänen vanhempansa olivat näyttelijät Rance Howard ja Jean Speegle Howard. Lisäksi hänellä oli vanhempi veli, näyttelijä-ohjaaja Ron. Howard kävi Robert Louis Stevenson Elementary -koulua.


title: Clint Howard

text: Howard on ollut kahdesti naimisissa; ensimmäisen kerran vuosina 1986-1987 liiton päätyttyä eroon, ja toisen kerran vuonna 1995 Melanien kanssa.


title: Clint Howard

text: Howard tunnetaan aktiivisuudestaan "World of Warcraft" -pelissä. Howard pelaa peliä nimellä "Extas" killassa "Thrust".


title: Clint Howard

text: Howard oli lapsinäyttelijä, ja hän näytteli "Gentle Benissä" ja "The Streets of San Franciscossa". Välillä hän esiintyi "The Andy Griffith Show'ssa" "Leonina", cowboypukuisena taaperona, joka kuljeskeli vapaasti ympäri Mayberryä ja tarjosi hiljaa ihmisille haukkua voileivästään.


title: Clint Howard

text: Vuonna 1963 Howard esiintyi ABC:n lääketieteellisessä draamassa "Breaking Point" nelivuotiaan Mikeyn roolissa jaksossa "The Gnu, Now Almost Extinct". Hän näytteli myös Rod Serlingin "Yöjutussa" kymmenvuotiasta Herbietä, joka näki lähitulevaisuuteen. Vuonna 1966 hän esiintyi lyhytikäisen "The Jean Arthur Show'n" jaksossa "My Client, the Rooster".


title: Clint Howard

text: Yksi Howardin muista rooleista lapsinäyttelijänä oli elefantti Hathin pojan Hathi Juniorin äänenä Walt Disneyn vuoden 1967 animaatiossa "Viidakkokirja", sekä Ruun äänenä "Nalle Puh" -elokuvassa.


title: Clint Howard

text: Howard esiintyi myös joissakin "Star Trekin" jaksoissa. Hän esitti "Johnny Barkia" televisiosarjassa "Sukuvika", jonka kertoi ja tuotti hänen veljensä Ron. Hänet nähtiin myös kummallisena talonmiehenä yhdessä "Pulmuset"-sarjan jaksossa. Hän esitti autovarasmurhaajaa "Seinfeldin" neljännen kauden yhdessä jaksossa, sekä Outo-Rodneyta "Kovan onnen kundi" -sarjan jaksossa ensimmäisen tuotantokauden 22. jaksossa "Stole a Badge". Hän vieraili myös NBC-show "Heroesin" kolmannen kauden jaksossa 24.


title: Clint Howard

text: Howard on esiintynyt monissa veljensä ohjaamissa elokuvissa, usein hän on näytellyt epämiellyttäviä hahmoja.


title: Clint Howard

text: Howard esitti alkuperäisen Eaglebaurin roolin vuoden 1979 elokuvassa "Rock 'n' Roll High School". Hän esiintyi myös ovivartijana "Tähtijengi – Get Crazy USA!" -elokuvassa.


title: Clint Howard

text: Howard on esiintynyt monissa muissakin elokuvissa. Hän oli niin vuoden 1986 elokuvassa Gung Ho kuin televisiosarjassakin; hän oli "EDtv:ssä" televisio-ohjaaja; "Juomahemmossa" hän oli jalkapallofani collegeopiskelija; "Ticksissä" hän oli marihuanaviljelijä Jarvis Tanner vuonna 1993; lentäjä Seymour Liebergot "Apollo 13:ssa"; Uwe Bollin "Heart of Americassa" hän oli yhden päähenkilön isä; agentti vakoojasarjassa "Austin Powers"; ja Nipples "Little Nickyssä".


title: Clint Howard

text: Howard näytteli nimihahmoa vuonna 1995 pienen budjetin kauhukomediassa "Ice Cream Man", ja hän oli pormestarin apulainen elokuvassa "The Grinch". Howardilla oli myös pieni rooli vuoden 1986 tieteiselokuvassa "Kosto rajan takaa", jossa hän näytteli Rugheadia, jännittynyttä ja usein ärsyttävää automekaanikkoa. Hän näytteli myös nimikkohahmo Stanley Coopersmithiä vuoden 1981 kauhuelokuvassa "Evilspeak".


title: Clint Howard

text: Howard esitti ruokatarjoilija Katea "Katti"-elokuvassa, jossa esiintyivät myös Mike Meyersin ja Dakota Fanningin kanssa. Hänellä oli myös lyhyt rooli Rob Zombien "Halloweenissa" ja pieni osa "A Plumm Summer" -elokuvassa Binky-klovnina.


title: Clint Howard

text: Vuonna 2008 Howard esiintyi romanttisessa komediassa "Play the Game" yhdessä Andy Griffithin, Doris Robertsin, Liz Sheridanin, Paul Campbellin ja Marla Sokoloffin kanssa.


title: Clint Howard

text: Vuonna 2009 hänellä oli joitakin elokuvarooleja, kuten rooli "Night at the Museum 2" -elokuvassa.


title: Clint Howard

text: Howard on kiinnitetty ohjaamaan hänen ensimmäinen elokuvansa, kauhuelokuva "The House Of Good And Evil"


title: Clint Howard

text: Vuonna 1981 Howard muodosti "The Kempsters" -rock and roll -yhtyeen. Se muodostui suurimmaksi osin Howardin ystävistä, jotka olivat hänen naapureitaan Kemp Streetillä. Siitä yhtye sai nimensäkin. Vuonna 1982 alkuperäinen rumpali Mike "Spooner" Bauer korvattiin Tony Rodriquezilla, ja yhtye alkoi soittaa säännöllisesti Madame Wong's Westissä. Howard veti yhtyeen eläkkelle vuonna 1983.


title: Clint Howard

text: Vaikkei The Kempsters koskaan julkaissut yhdessä ollessaan albumia, Howard on viime aikoina alkanut levittää CD:tä, jolla on neljä raitaa, jotka yhtye äänitti eri studioissa, ja seitsemän Madame Wongilla livenä 17. lokakuuta 1982 äänitettyä raitaa. Howard myy tällä hetkellä nimikirjoituksilla varustettuja albumeja, jotka saivat nimen "No Brains At All".


title: Nuorten talviolympialaiset 2012

text: Nuorten talviolympialaiset 2012 olivat ensimmäiset nuorten talviolympialaiset. Ne järjestettiin Innsbruckissa, Itävallassa. Kisoja ei televisioitu Suomessa ja median innostus tapahtumasta oli vähäistä huolimatta Suomen joukkueen hyvästä menestyksestä.


title: Nuorten talviolympialaiset 2012

text: Kisoja hakivat Innsbruckin lisäksi myös Suomen Kuopio, Kiinan Harbin ja Norjan Lillehammer. Innsbruck voitti ratkaisevassa äänestyksessä Kuopion äänin 84-15.


title: Käpylän pelastusasema

text: Käpylän pelastusasema () on Helsingin pelastuslaitoksen neljäs pelastusasema. Asema rakennettiin vuonna 1931, ja se on peruskorjattu vuonna 2005. Aseman osoite on Kullervonkatu 7.


title: Allen Garfield

text: Allen Garfield, (s. Allen Goorwitz, 22. marraskuuta 1939) on yhdysvaltalainen elokuva- ja televisionäyttelijä.


title: Allen Garfield

text: Garfield syntyi Newarkissa New Jerseyssä. Hänen vanhempansa olivat Alice (o.s. Lavroff) ja Philip Goorwitz.


title: Allen Garfield

text: Garfield valmistui Weequahic High Schoolista, ja hän oli urheilutoimittaja ja Golden Gloves -nyrkkeilijä ennen ryhtymistään näyttelijäksi. Hän opiskeli näyttelemistä The Actors Studiossa New Yorkissa Lee Strasbergin ja Elia Kazanin kanssa, ja työskenteli teatterissa ennen elokuvia.


title: Allen Garfield

text: Garfield on tuottelias näyttelijä, ja esiintynyt yli sadassa elokuvassa ja televisio-ohjelmassa. Hänet tunnetaan hänen hermostuneiden ilkiöiden, korruptoituneiden bisnesmiesten ja poliitikkojen rooleistaan.


title: Malmin pelastusasema

text: Malmin pelastusasema on Helsingin pelastuslaitoksen asema numero 50. Asema on Helsinki-Malmin lentoasema-alueella, ja se otettiin käyttöön vuonna 1976. Asema on myös lentopelastuskomppania LEKAan kuuluvan lentopelastajajoukkueen asemapaikka.


title: Micke Kontinen

text: Micke Kontinen (s. 18. joulukuuta 1992) on suomalainen tennispelaaja. Hän selviytyi loppuotteluun Vierumäen ITF Futures -turnauksessa vuonna 2010. Parhaimmillaan hän sijoittui ATP-maailmanlistalla sijalle 355 syyskuussa 2014. Hänen isoveljensä Henri on myös tennispelaaja. Hänen valmentajanaan toimi Tuomas Ketola.


title: Micke Kontinen

text: Joulukuussa 2007 Kontinen ja hänen isoveljensä Henri saivat stipendin Nick Bollettierin urheiluakatemiaan Miamissa. Kauden 2008–2009 Kontinen harjoitteli Evert Tennis Academyssä. Hänet valittiin Chris Evertin perustaman akatemian parhaaksi poikajunioriksi. Kesäkuussa 2009 hän voitti junioreiden 1. kategorian ITF-pistekilpailun sekä kaksin- että nelinpelin Casablancassa. Tampere Openissa hän selviytyi parinsa Timo Niemisen kanssa toiselle kierrokselle.


title: Micke Kontinen

text: Vierumäen ITF Futures -turnauksessa 2010 Kontinen selviytyi loppuotteluun voitettuaan välierissä suomalaisista kolmanneksi korkeimmaksi sijoitetun Timo Niemisen. Loppuottelussa hän kuitenkin hävisi Juho Paukulle. Lokakuussa hän pääsi villillä kortilla Tukholman avointen karsintaan. Hän voitti Santiago Gonzálezin, mutta hävisi toisella karsintakierroksella Dieter Kindlmannille.


title: Micke Kontinen

text: Vuonna 2012 Kontinen voitti tenniksen Suomen mestaruuden. Loppuottelussa hän päihitti Jesse Kiurun. Hän uusi mestaruutensa vuonna 2013 voittamalla loppuottelussa Juho Paukun. Vuoden 2013 Tampere Openissa Kontinen selviytyi puolivälieriin, jossa hän hävisi Viron Jürgen Zoppille kolmessa erässä.


title: Micke Kontinen

text: Kontinen ilmoitti uransa lopettamisesta syyskuussa 2015.


title: Mellunkylän pelastusasema

text: Mellunkylän pelastusasema on Helsingin pelastuslaitoksen asema numero 60, joka otettiin käyttöön vuonna 2002. Asema sijaitsi aikaisemmin Herttoniemessä. Asemalla sijaitsee Helsingin pelastuslaitoksen letkuhuolto.


title: Mellunkylän pelastusasema

text: Pelastusasemalla on konttikalustoa, kuten letkukontti, hiekkasirotin, vaahtokontti ja pumppukontti. Pelastusasemalla on myös mönkijät maanalaisten tilojen ja maastopelastustehtävien varalta.


title: Espoon radio- ja televisioasema

text: Espoon masto on Espoon radio- ja televisioaseman yhteydessä Latokasken tuntumassa Harmaakalliolla sijaitseva masto. Maston korkeus maanpinnasta vuonna 1971 oli 303 metriä. Korotuksen jälkeen siitä tuli 326-metrinen ja se on Suomen kolmanneksi korkein rakennelma Hollolan Tiirismaan ja Haapaveden radio- ja televisiomastojen jälkeen. Oulun radio- ja televisioaseman masto tosin on yhtä korkea. Radio- ja televisioasema valmistui vuonna 1971. Asemaa laajennettiin vuonna 1988, jolloin rakennettiin myös nykyinen masto.


title: Espoon radio- ja televisioasema

text: Espoon radio- ja televisioasema käytti alkuaan amerikkalaista tekniikkaa. Suomalaisten tv-lähetysten välittyessä aseman ansiosta tehokkaasti myös Pohjois-Viron televisiovastaanottimiin, heräsi Neuvosto-Virossa epäilyjä siitä, halusivatko amerikkalaiset Suomen tv-kuvan näkyvän Virossa. Sakari Kiuru, joka toimi Yleisradion pääjohtajana vuosina 1980–1989, sanoi Yleisradion TV-uutisille helmikuussa 2011, että kyseinen lähetin ei ollut ylitehoinen eikä amerikkalaisilla ollut mitään tekemistä tämän tv-aseman kanssa: ”Kyllä me tarvittiin se, sillä piti päästä sisämaahan, kauas länteen ja itään, se on rannalla, eihän siinä mitään, ja puheet siitä, että amerikkalaiset olisivat sitä rahoittaneet, […] ole mitään tekemistä, se oli Yleisradion budjetista rahoitettu.” Yrjö Länsipuro, joka toimi Yleisradion Moskovan kirjeenvaihtajana vuosina 1981–1987, sanoi samassa lähetyksessä 24.2.2011, että hänen mielikuvansa mukaan Neuvostoliitosta yritettiin vaikuttaa Espoon yleisradiomaston käyttöön, mutta suomalaisilla oli asiaan selkeä vastaus: ”Tää on tekniikkaa, jolle ei mitään voida.”


title: Espoon radio- ja televisioasema

text: Analogiset lähetykset asemalta päättyivät koko muun Suomen tavoin 1. syyskuuta 2007 kello 4.00. Ylen TV1- ja TV2-verkkojen ohjelmat lähetettiin asemalta alusta eli vuodesta 1971 asti, 1.12.1986 lähtien myös Kolmoskanava/MTV3, 1.12.1988 lähtien TV4/SVT Europa ja 1.6.1997 lähtien Nelonen.


title: Avatar (videopeli)

text: James Cameron’s Avatar: The Game on Ubisoft Montrealin kehittämä ja Ubisoftin julkaisema "Avatar"-elokuvaan perusta scifi-aiheinen videopeli, joka julkaistiin 1. joulukuuta 2009. Pelin tapahtumat sijoittuvat vuoteen 2152 eli kaksi vuotta ennen elokuvan tapahtumia. Pelissä on yksinpelitila sekä joko PlayStation Networkin ja Xbox Liven kautta pelattava enintään 16 pelaajan moninpeli.


title: Herttoniemen pelastusasema

text: Herttoniemen pelastusasema () on Helsingin pelastuslaitoksen asema 70, joka sijaitsee Sorvaajankadulla Herttoniemessä. Se otettiin käyttöön 18. maaliskuuta 2006. Asema sijaitsi aiemmin Kipparlahdessa, Herttoniemen Suolakivenkadulla.


title: Herttoniemen pelastusasema

text: Asemalla sijaitsee Helsingin pelastuslaitoksen rengashuolto.


title: Soutu kesäolympialaisissa 1908

text: Vuoden 1908 kesäolympialaisten soutu järjestettiin 28. – 31. heinäkuuta 1908 Henley-on-Thames'ssa. Tämä oli kolmas kerta kun laji oli mukana olympialaisten ohjelmassa. Mukana oli 91 osanottajaa kahdeksasta eri maasta. Soutu järjestettiin ainoastaan miehille. Tapahtumia oli neljä. Kaikissa luokissa kolmas sija jaettiin kahden joukkueen kesken.


title: Stacey Nelkin

text: Stacey Nelkin (s. 10. syyskuuta 1959) on yhdysvaltalainen elokuva- ja televisionäyttelijä, joka tunnetaan parhaiten roolistaan Ellie Grimbridgenä vuoden 1982 kauhuelokuvassa "Halloween III – pahuuden yö". Hänen parhaiten tunnettu televisioesiintymisensä on saippuaoopperassa "Generations" Christy Russellina vuonna 1990.


title: Stacey Nelkin

text: Nelkin näytteli myös Bonnie Sue Chisholmia neljässä vuoden 1979 jaksossaa minisarjassa "The Chisholms". Kun sarja tuotettiin uudelleen vuonna 1980, hänet korvattiin Delta Burkella.


title: Stacey Nelkin

text: Nelkinin oli tarkoitus esiintyä vuoden 1982 "Blade Runnerissa" Maryna, kuudentena Nexus-6-replikanttina, mutta elokuvan budjetti esti sen ja hänen osansa poistettiin ennen kuvausten alkua. Hän koe-esiintyi Prisin rooliin samaan elokuvaan, mutta osaan valittiin Daryl Hannah. Nelkin on vieraillut joissakin televisiosarjoissa, kuten sarjoissa "CHiPs", "A-Team", "Eight is Enough", "1st & Ten" ja "Hunter".


title: Stacey Nelkin

text: Nelkin oli naimisissa näyttelijä Barry Bostwickin kanssa neljä vuotta vuodesta 1987 vuoteen 1991.


title: Hiekkaharjun paloasema

text: Hiekkaharjun paloasema oli Keski-Uudenmaan pelastuslaitoksen paloasema Hiekkaharjun vesitornin vieressä Simonkylän kaupunginosassa. Vuonna 1961 valmistunut asema poistettiin käytöstä helmikuussa 2011, kun Havukosken paloasema valmistui. Asemalla oli tarkoitus olla ensin puoli vuotta Vantaan nuorisotoimintaa, mutta sittemmin asema purettiin. Asema oli aikoinaan Vantaan pääpaloasema. Tilalle suunniteltiin rakennettavan ja rakennettiin myöhemmin kerrostaloja ja pysäköintihalli.


title: Bill Henderson

text: William Randall ”Bill” Henderson (19. maaliskuuta 1926 Chicago, Illinois – 3. huhtikuuta 2016 Los Angeles, Kalifornia) oli yhdysvaltalainen jazzlaulaja sekä televisio- ja elokuvanäyttelijä.


title: Bill Henderson

text: Henderson esiintyi monissa elokuvissa ja televisio-ohjelmissa. 1970-luvun keskivaiheesta lähtien hän esiintyi monissa televisiosarjoissa lyhyissä sivurooleissa. Hänen elokuvaroolinsa olivat samanlaisia – sivuhahmoja ja pieniä rooleja.


title: Bill Henderson

text: Henderson aloitti ammattimaisen musiikkiuransa vuonna 1952 esiintyessään Chicagossa Ramsey Lewisin kanssa ja alkoi äänittää muutettuaan New Yorkiin vuonna 1958. Sen jälkeen hän esiintyi ja äänitti muun muassa Oscar Petersonin, Jimmy Smithin, Count Basien, Yusef Lateefin, Booker Littlen ja Eddie Harrisin kanssa. Henderson myös äänitti omat raitansa ”King Bluesina” vuonna 1983 komediaan "Tähtijengi – Get Crazy USA!".


title: Bill Henderson

text: Vuonna 1999 Henderson vieraili Charlie Hadenin albumilla "The Art of the Song".


title: Iida Lampi

text: Iida Lampi on suomalainen peliuransa lopettanut pesäpalloilija.


title: Iida Lampi

text: Lampi pelasi pesäpalloa juniorivuosista alkaen Rauman Feran joukkueessa. Kaudet 2000 ja 2001 hän pelasi Porin Pesäkarhuissa ja saavutti jälkimmäisellä kaudella SM-pronssia. Lammen pesäpalloura päättyi vuonna 2004.


title: Iida Lampi

text: Peliuransa jälkeen Lampi on toiminut kahvilayrittäjänä. Hän avasi Raumalle 2008 Café Sali -nimisen kahvilan ja tuli valituksi Uuden Rauman ja Radio Ramonan äänestyksessä vuoden raumalaiseksi 2009. Lampi on valittu myös Rauman seudun uusyrittäjäksi 2010 ja palkittu Suomalaisen työn liiton Kultainen avain -kunniakirjalla.


title: Iida Lampi

text: Marraskuussa 2015 Lampi valittiin Rauma Golf ry:n toiminnanjohtajaksi.


title: Iida Lampi

text: Lampi valittiin vuonna 2017 Rauman kunnanvaltuustoon Kokoomuksen listalta äänimäärällä 192. Hän on muun muassa teknisen valiokunnan jäsen.


title: Eisenacher Motorenwerk

text: Eisenacher Motorenwerk (EMW) oli 1896 nimellä Fahrzeugfabrik Eisenach Eisenachissa Saksassa perustettu autojen ja moottoripyörien valmistaja. EMW osallistui myös F1-kisoihin.


title: Eisenacher Motorenwerk

text: Yritys aloitti autojen tuotannon 1899, ja 1904 aloitettiin Dixi-merkkisten autojen tuotanto. BMW osti Eisenachissa sijaitsevan Fahrzeugfabrik Eisenach A.G.:n marraskuussa 1928 ja aloitti siellä oman autotuotantonsa valmistamalla Dixiä ensin BMW Dixinä ja myöhemmin jatkokehiteltynä versiona nimellä BMW 3/15PS. Vuonna 1930 BMW toi moottoripyörätuotantoaan Eisenachin-tehtaalle. Uusista malleista huomattavin oli 1937 esitelty BMW R 35. Vuonna 1933 tehtaalta alettiin valmistaa suuria, kuusisylinterisiä henkilöautoja (muun muassa BMW 327). Toisen maailmansodan syttyessä tehdas valjastettiin sotakoneiston käyttöön, ja se valmisti vuodesta 1942 eteenpäin muun muassa moottoripyöriä Wehrmachtille ja moottoreita Luftwaffen lentokoneisiin. Tehdas joutui liittoutuneiden ilmapommitusten kohteeksi ja tuhoutui 60-prosenttisesti.


title: Eisenacher Motorenwerk

text: Saksa jaettiin miehitysvyöhykkeisiin, ja Eisenach jäi muun Thüringenin mukana Neuvostoliiton hallitsemalle alueelle. BMW:n tehtaasta tuli Neuvostoliiton valvontakomission alainen tehdas, jonka uudeksi nimeksi tuli "Sowjetische AG Maschinenbau Awtowelo, Werk BMW Eisenach". Muitta mutkitta tuotantoa jatkettiin siitä, mihin se oli jäänytkin; uusi tuotanto alkoi BMW 321:llä, jonka tuotanto oli alkujaan aloitettu jo 1938. BMW – siis se alkuperäinen, jonka pääkonttori jäi Länsi-Saksan puolelle Müncheniin – ei voinut nimiristiriidalle mitään niin pitkään, kun Neuvostoliiton valvontakomissio hallitsi tehdasta. Ja koska BMW:n Münchenin tehdas ei kyennyt autotuotantoon heti sodan jälkeen, ovat kaikki 1945–1951 valmistuneet ”BMW”-autot Eisenachista peräisin.


title: Eisenacher Motorenwerk

text: Valvontakomissio siirsi 1952 tehtaan Saksan demokraattisen tasavallan hallituksen hallintaan. BMW vaati nimenvaihdosta, sai tahtonsa läpi ja uudeksi tuotenimeksi tuli EMW, "Eisenacher Motorenwerk". Logo vaihtui myös, ja BMW:n sinivalkoisesta logosta tuli punavalkoinen. Tuotanto jatkui malleilla 327 ja 340 (sekä jälkimmäisen jatkokehitelmällä 340-2). Molempien tuotanto loppui 1955. Sodan jälkeisenä kymmenenä vuotena EMW ehti valmistaa vain hiukan yli 30 800 nelitahtista autoa.


title: Eisenacher Motorenwerk

text: Vuonna 1954 tehtaan nimeksi vaihtui VEB Automobilwerk Eisenach (AWE). Uuden, Wartburg-merkkisen auton valmistus alkoi 1956.


title: Eisenacher Motorenwerk

text: Nimellä EMW ehdittiin valmistaa 327-sarjaa (EMW 327-1, 327-2, 327-3) 505 kappeletta, 340-sarjaa (EMW 340, 340-1, 340-2) 21 083 kappaletta ja Kübelwagenia (IFA EMW 325-3) 166 kappaletta. Vuonna 1955 Itä-Saksa siirsi moottoripyörätuotannon noin 60 kilometriä Eisenachista kaakkoon, Suhliin. Siihen mennessä BMW/EMW R 35:ä eri muunnelmineen oli tehty yli 83 tuhatta kappaletta.


title: Pinovyökääpä

text: Pinovyökääpä ("Trametes ochracea") on yksivuotinen, suurina ryhminä kasvava pieni kääpä. Sen yläpinta on yleensä kellanruskean vyöhykkeinen ja samettipintainen. Reuna on terävä ja simpukan omaisesti kaartuva. Alapinnan kermanvalkoiset pillit saavat rusehtavaa sävyä kuivuessaan. Valkoinen malto on sitkeän korkkimaista. Pinovyökäävän haju tuo mieleen vastaongitun kalan.


title: Pinovyökääpä

text: Pinovyökääpä on hyvin yleinen koko maassa. Se on valkolahottaja, joka kasvaa metsissä kaatuneissa lehtipuissa. Useimmin sen kuitenkin tapaa esimerkiksi vanhasta halkopinosta tai muusta ulkona säilytettävästä puutavarasta. Pinovyökääpä hyötyy ihmisen toiminnasta, muttei ole metsätaloudelle haitallinen lahottaessaan ainoastaan kuollutta puuta.


title: Soutu kesäolympialaisissa 1912

text: Vuoden 1912 kesäolympialaisten soutu järjestettiin 17. – 19. heinäkuuta 1912 Djurgårdsbrunnsvikenissä Tukholmassa. Tämä oli neljäs kerta kun laji oli mukana olympialaisten ohjelmassa. Mukana oli 184 osanottajaa 14 eri maasta. Soutu järjestettiin ainoastaan miehille. Tapahtumia oli neljä. Yksikössä kolmas sija jaettiin kahden urheilijan kesken.


title: Eero Nopsanen

text: Eero Nopsanen (s. 1925) on suomalainen entinen jalkapallovalmentaja.


title: Eero Nopsanen

text: Nopsanen aloitti jalkapallon Lahden Pallo-Miesten juniorijoukkueissa. 1940-luvulla hän nousi seuran edustusjoukkueeseen, mutta lopetti jalkapallon 1950-luvulla. Nopsanen aloitti Upon Pallon päävalmentajana kaudella 1969 ja onnistui säilyttämään seuran sarjapaikan. Myös seuraavan kauden hän toimi päävalmentajana ja joukkueen sarjasijoituskin parani. Tämän jälkeen hän lopetti valmentamisen pääsarjatasolla.


title: Pelastusyksikkö

text: Pelastusyksikkö on yleensä kuusimiehinen paloauto, jolla voidaan vähintään aloittaa lähes kaikkien pelastustehtävien hoitaminen. Yksikössä on kalustoa mm. raivaamiseen, sammuttamiseen, vahingontorjuntaan sekä ensihoitoon. Yksiköstä käytetään myös nimitystä sammutusyksikkö. Palomiehet kutsuvat pelastusyksikköä höökiksi, joka on tarkoittanut alun perin hyökkäysvaunua. Pelastusyksikössä on yleensä paikat kuudelle henkilölle. Pelastusyksikön tunnus on 1. Esim. RHE201: R (rescue), Helsinki, 20-asema, pelastusyksikkö. Aseman toisen pelastusyksikön tunnus on 12. Esim. RHE 9012: Helsinki (pelastuskoulu), 90-asema, toinen pelastusyksikkö.


title: Pelastusyksikkö

text: Kolmesta viiteen pelastusyksikköä muodostavat pelastusjoukkueen.


title: Pelastusyksikkö

text: Pelastusajoneuvojen yleisoppaan mukainen vähimmäiskalusto.


title: Pelastusyksikkö

text: Alkusammutuskalusto


title: Pelastusyksikkö

text: Letku- ja armatuurikalusto


title: Pelastusyksikkö

text: Palopostikalusto


title: Pelastusyksikkö

text: Raivauskalusto


title: Pelastusyksikkö

text: Pelastuskalusto


title: Pelastusyksikkö

text: Moottoriruisku- ja pumppukalusto


title: Pelastusyksikkö

text: Vaahtokalusto


title: Pelastusyksikkö

text: Sähkökalusto


title: Pelastusyksikkö

text: Suojavarusteet ja suojaimet


title: Pelastusyksikkö

text: Kemikaalintorjuntakalusto


title: Pelastusyksikkö

text: Ensiapukalusto


title: Pelastusyksikkö

text: Tikaskalusto


title: Pelastusyksikkö

text:
Nokipalokalusto
kettinki,
kuula,
kauha,
laatikko/kassi


title: Pelastusyksikkö

text:
Liikenteenohjauskalusto
Pintapelastuskalusto


title: Pelastusyksikkö

text: Muu kalusto


title: Pelastusyksikkö

text: Ensihoitokalusto


title: Kuusenkääpä

text: Kuusenkääpä ("Phellinus chrysoloma") on monivuotinen vain kuusessa kasvava kääpälaji. Sen itiöemä on kiilamainen ja usein puoliksi alustanmyötäinen. Yläpinta on tummanruskea, reunavyöhyke jäykkäkarvainen. Kellanruskea reuna on terävä ja kova. Kanelinruskea pillistö on yleensä sokkeloinen, harvoin kulmikas tai helttamainen. Kuusenkäävän malto on ruskeaa ja kovaa.


title: Kuusenkääpä

text: Kuusenkääpä kehittyy eläviin puihin oksantynkien kohtiin. Puun kuoltua sieni jatkaa kasvuaan ja levittyy koko rungon mitalle aiheuttaen valkolahoa. Kuusenkääpä on yleinen Pohjois- ja Itä-Suomessa, missä se lahottaa kuusta merkittävästi vanhoissa talousmetsissä. Samannäköinen männynkääpä on tunnistettavissa parhaiten isäntäpuun perusteella.


title: Nicolas Mahut

text: Nicolas Pierre Armand Mahut (s. 21. tammikuuta 1982 Angers, Ranska) on ranskalainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 37 ja nelinpelissä sijalle 1. Nelinpelissä hän on voittanut 25 ATP-turnausta ja neljä. Hän on voittanut parinsa Pierre-Hugues Herbertin kanssa jokaisen Grand Slam -turnauksen kerran: Yhdysvaltain avoimet 2015, Wimbledonin 2016, Ranskan avoimet 2018 ja Australian avoimet 2019.


title: Nicolas Mahut

text: Vuonna 2007 Mahut pääsi finaaliin Queen's Club Championships -turnauksessa voitettuaan viidenneksi sijoitetun Ivan Ljubičićin ja ykköseksi sijoitetun Rafael Nadalin. Finaalissa hän kuitenkin hävisi Andy Roddickille luvuin 6–4, 6–7, 6–7, vaikka hänellä oli ottelupallo toisen erän tiebreakissa.


title: Nicolas Mahut

text: Wimbledonissa 2010 ensimmäisen kierroksen ottelussa John Isneriä vastaan Mahut pelasi kaikkien aikojen pisimmän tennisottelun. Isner voitti viisieräisen, yli 11 tuntia kestäneen ottelun lopulta luvuin 6–4, 3–6, 6–7(7), 7–6(3), 70-68.


title: 2006 FIFA World Cup (videopeli)

text: 2006 FIFA World Cup on EA Canadan kehittämä ja EA Sportsin huhtikuussa 2006 julkaisema jalkapalloaiheinen urheilupeli, jonka teemana ovat Jalkapallon maailmanmestaruuskilpailut 2006. Pelissä on kaikki kisojen joukkueet ja lisäksi useita muita maita, kuten Suomi. Pelissä on mahdollisuus pelata valitsemallaan joukkueella ja edetä karsintojen läpi loppuotteluun saakka, vaikkei valittu joukkue virallisesti olisikaan pelannut MM-kisoissa 2006. Pelissä on myös muita jalkapalloliigoja.


title: Brian Kerr

text: Brian Kerr (s. 3. maaliskuuta 1953) on irlantilainen jalkapallovalmentaja.


title: Brian Kerr

text: Kerr harrasti nuoruudessaan jalkapalloa ja nyrkkeilyä, joista jalkapallo vei lopulta voiton. Kerr toimi jo 13-vuotiaana valmentajana ja pelasi Shelbournen B-joukkueessa opiskellessaan teknikoksi. Kerr päätti kuitenkin keskittyä valmentamiseen ja vuonna 1974 hänestä tuli, vasta 21-vuotiaana, Shamrock Roversin B-joukkueen päävalmentaja. Kerr toimi uransa alussa myös Shelbournen B-joukkueen valmentajana, kunnes vuonna 1983 hän siirtyi Shelbournen apulaisvalmentajaksi. Kauden 1983/84 jälkeen Kerr jatkoi uraansa Home Farmin päävalmentajana ja 1985–1986 hän toimi Irlannin nuorten maajoukkuevalmentajana.


title: Brian Kerr

text: Joulukuussa 1986 Kerr sai todellisen näytönpaikkansa, kun hänestä tuli liigaseura St. Patrick's Athleticin päävalmentaja. Kerr johdatti seuran kolmen viikon valmennuksen jälkeen "Leinster Senior Cupin" voittoon. Hänen johdollaan St. Patrick'siin hankittiin nuoria lupauksia ja monissa reservijoukkueissa pelaavia pelaajia. Kerrin formaatti toimi ja kaudella 1987/1988 seura oli lähellä mestaruutta sitten vuoden 1956. Päätöskierroksen 1–1 tasapeli Dundalkia vastaan kuitenkin murskasi unelmat. Lopulta Kerrin työ palkittiin ja St. Patrick's juhli mestaruutta keväällä 1990.


title: Brian Kerr

text: Menestystä seurasivat kuitenkin talousongelmat ja Kerr joutui luopumaan monista avainpelaajistaan. Vuonna 1992 seura kävi konkurssin partaalla, mutta Kerr onnistui kasaamaan ryhmän henkilöitä, jotka lainasivat rahaa seuran velkojen maksuun ja toiminta pystyi jatkumaan. Pidetty valmentaja aloitti joukkueenrakennuksen alusta ja johdatti uudistuneen St. Patrick'sin mestariksi kaudella 1995/1996. Joulukuussa 1996 hän jätti fanien järkytykseksi seuran kymmenen vuoden jälkeen ja siirtyi Irlannin jalkapalloliiton tekniseksi johtajaksi.


title: Brian Kerr

text: Kerrin ura Irlannin liiton palveluksessa alkoi alle 16- ja 20-vuotiaiden maajoukkeiden parissa. Kerrin johdolla Irlannin nuoret voittivat pronssia MM-kisoissa 1997. Seuraavana vuonna hän johdatti sekä U16- että U18-maajoukkueet Euroopan mestareiksi. Mestaruudet olivat Irlannin maajoukkueiden historian ensimmäiset. Kerrin nuorissa pelasivat muun muassa Roy Keane ja John O'Shea. Kerr jatkoi nuorten maajoukkueissa jatkossakin ja luotsasi heidät puolivälieriin 1999 ja kisoihin 2003.


title: Brian Kerr

text: Tammikuussa 2003 Mick McCarthy sai potkut Irlannin maajoukkueen päävalmentajan tehtävistä ja Kerr nousi hänen tilalleen. Kerr ei onnistunut kovassa tilanteessa nostamaan Irlantia EM-kisoihin 2004, vaan tuloksena oli karsintalohkon kolmossija. MM2006-karsinnoissa Kerrin suojatit pelasivat hyvin häviämällä vain yhden ottelun. Tiukassa lohkossa se oli kuitenkin liikaa ja Irlanti jäi pisteen päähän kisapaikasta ollen lohkonsa neljäs. Kerr kritisoi karsintojen aikana mediaa hänen taktisiin valintoihinsa kohdistuneesta ansiottomasta kritiikistä, mikä teki hänestä epäsuositun mediassa. Lopulta Irlannin jalkapalloliitto ei enää jatkanut Kerrin sopimusta ja tämä joutui jättämään tehtävänsä lokakuussa 2005.


title: Brian Kerr

text: Maaliskuussa 2007 Kerr palasi takaisin St. Patrick'siin, tällä kertaa kuitenkin urheilutoimenjohtajan ominaisuudessa. Hän erosi tehtävistään toukokuussa 2008.


title: Brian Kerr

text: Huhtikuussa 2009, kolme ja puoli vuotta edellisen valmentajapestinsä jälkeen Kerristä tuli Färsaarten maajoukkueen päävalmentaja. Kerrin johdolla Färsaaret voitti syyskuussa 2009 Liettuan MM-karsintaottelussa 2–1. Voitto oli Färsaarten ensimmäinen karsinnoissa sitten syksyn 2001. Kerrin pesti päättyi lokakuussa 2011 joukkueen päätettyä pelinsä EM2012-karsinnoissa.


title: Crossover (Dirty Rotten Imbecilesin albumi)

text: Crossover on hardcore punk -yhtye D.R.I.:n neljäs studioalbumi, joka julkaistiin vuonna 1987.


title: Bernd Storck

text: Bernd Storck (s. 25. tammikuuta 1963) on saksalainen jalkapallovalmentaja ja entinen pelaaja. Syyskuusta 2018 lähtien hän on valmentanut belgialaista RE Mouscronia.


title: Bernd Storck

text: Storck aloitti pelaajauransa VfL Bochumissa ja debytoi Bundesliigassa kaudella 1981–1982. Hän edusti seuraa kolmen kauden ajan, muttei onnistunut vakiinnuttamaan paikkaansa avauksessa. Kesällä 1983 Storck siirtyi Borussia Dortmundiin, jossa pelasi uransa loppuun vuoteen 1989 saakka. Suurimmaksi meriitiksi jäi Saksan cupin mestaruus 1989.


title: Bernd Storck

text: Pelaajauransa lopettamisen jälkeen Storck suoritti valmentajalisenssin ja aloitti 1993 Jürgen Röberin apulaisvalmentajana VfB Stuttgartissa. Saksalaiskaksikko valmensi yhdessä 14 vuoden ajan Stuttgartin lisäksi Hertha Berliinissä, VfL Wolfsburgissa, FK Partizanissa ja Borussia Dortmundissa.


title: Bernd Storck

text: Päävalmentajadebyyttinsä Storck teki heinäkuussa 2008 kazakstanilaisessa FK Alma-Atassa. Samalla hänestä tuli myös Kazakstanin alle 21-vuotiaiden jalkapallomaajoukkueen päävalmentaja.


title: Bernd Storck

text: Tammikuussa 2009 Storck nousi Kazakstanin A-maajoukkueen peräsimeen. Pesti päättyi kuitenkin jo lokakuussa 2010, kun Kazakstanin liitto ei kehnojen tulosten vuoksi jatkanut Storckin sopimusta.


title: Bernd Storck

text: Toukokuussa 2012 Storckista tuli kreikkalaisseura Olympiakosin juniorivalmennuspäällikkö. Storck jätti kreikkalaisseuran keväällä 2015, kun hän siirtyi Unkarin jalkapalloliiton palvelukseen tekniseksi johtajaksi.


title: Bernd Storck

text: Heinäkuussa 2015 Storck korvasi Pál Dárdain Unkarin jalkapallomaajoukkueen päävalmentajana. Storckin johdolla Unkari pelasi viimeisissä EM2016-karsintaotteluissa kaksi tasapeliä, otti yhden voiton ja hävisi viimeisessä ottelussa Kreikalle 4–3. Tulokset riittivät kuitenkin lohkon kolmanteen sijaan ja Unkari selvisi jatkokarsintoihin. Jatkokarsinnoissa Unkari voitti Norjan yhteismaalein 3–1 ja eteni 44 vuoden tauon jälkeen EM-lopputurnaukseen. Maaliskuussa 2016 Unkarin jalkapalloliitto teki Storckin kanssa vuoteen 2018 ulottuvan jatkosopimuksen. EM-lopputurnauksessa Unkari aloitti kisansa vahvasti voittamalla avausottelussa Itävallan 2–0. Tasapelit Islantia ja Portugalia vastaan takasivat tasaisessa lohkossa voiton ja paikan pudotuspeliin arvokisoissa ensimmäistä kertaa 44 vuoteen. Tie katkesi kuitenkin jo ensimmäisellä pudotuspelikierroksella 4–0 tappioon Belgialle.


title: Bernd Storck

text: MM2018-karsinnoissa Unkari aloitti urakkansa 0–0 tasapelillä Färsaarille. Nihkeän alun jälkeen tuli tappiot Sveitsille ja Portugalille sekä voitot Latviasta ja Andorrasta. Kesäkuussa Unkari hävisi toisen kohtaamisensa piskuista Andorraa vastaan 1–0 ja ottelun jälkeen Storck tarjoutui eroamaan tehtävästään. Unkarin jalkapalloliitto ei kuitenkaan hyväksynyt saksalaisen eroilmoitusta. Unkari jäi heikosti sujuneiden karsintojen jälkeen lohkonsa kolmanneksi, ja eroa Sveitsiin kertyi peräti 14 pistettä. Karsintojen jälkeen Unkarin liitto ja Storck purkivat sopimuksensa.


title: Bernd Storck

text: Syyskuussa 2018 Storck palasi seurajoukkuevalmentajaksi kymmenen vuoden tauon jälkeen, kun hänestä tuli belgialaisen RE Mouscronin päävalmentaja.


title: Apollo Nsibambi

text: Apollo Nsibambi (s. 1938) on ugandalainen tutkija ja poliitikko. Hän on toiminut maansa pääministerinä vuodesta 1999 alkaen. Sitä ennen hän oli ollut opetusministerinä.


title: Luc Holtz

text: Luc Holtz (s. 14. kesäkuuta 1969) on luxemburgilainen jalkapallovalmentaja ja entinen keskikenttäpelaaja. Elokuusta 2010 lähtien hän on toiminut Luxemburgin maajoukkueen päävalmentajana.


title: Luc Holtz

text: Holtz aloitti pelaajauransa FA Red Boys Differdangen pelintekijänä 1990. Kahden kauden jälkeen hän siirtyi FC Avenir Beggeniin, jossa voitti kaksi perättäistä tuplamestaruutta. Vuonna 1993 Holtz valittiin myös maan parhaaksi jalkapalloilijaksi. Kaikkiaan Holtz edusti Aveniria seitsemän kautta, kunnes siirtyi 1999 FC Etzella Ettelbruckiin pelaajavalmentajaksi. Etzellassa Holtz voitti pelaajauransa viimeiseksi jääneenä kilpailuna Luxemburgin cupin 2000–2001. Holtz lopetti pelaajauransa kauden 2007–2008 jälkeen.


title: Luc Holtz

text: Maajoukkuetasolla Holtz edusti Luxemburgia 55 ottelussa ja teki niissä yhden maalin. Holtz aloitti valmennusuransa 1999 FC Etzella Ettelbruckin pelaajavalmentajana. Hänen johdollaan seura voitti cupin mestaruuden 2000–2001, mutta putosivat jo seuraavana vuonna liigasta. Holtzin johdolla seura kuitenkin taisteli tiensä takaisin liigaan, jossa se sijoittui hopealle 2006–2007 ja oli kahdesti cupin finaalissa. Holtz jätti valmentajan tehtävät 2007 ja lopetti pelaajauransa vuotta myöhemmin.


title: Luc Holtz

text: Vuonna 2008 Holtz jatkoi valmennusuraansa Luxemburgin U21-maajoukkueessa. Elokuussa 2010 hän nousi A-maajoukkueen päävalmentajaksi Guy Hellersin jätettyä tehtävänsä.


title: IDW Publishing

text: IDW Publishing, tunnetaan myös nimillä IDW ja Idea + Design Works, LLC on yhdysvaltalainen sarjakuvayhtiö, jonka perustivat Ted Adams, Alex Garner, Kris Oprisko ja Robbie Robbins vuonna 1999. Yhtiö on erikoistunut tekemään lisenssoituja sarjakuvia, elokuvista, televisiosarjoista, videopeleistä, keräilykorttipeleistä ja leluista. Se tunnetaan kuitenkin ensisijaisesti 30 päivää kaamosta sarjakuvasta, jonka pohjalta tehtiin samanniminen elokuva vuonna 2007.


title: IDW Publishing

text: Yhtiön lisenssisarjakuvista tunnetuimmat lienevät 24, CSI, Transformers, Star Trek, Dick Tracy, Doctor Who ja G.I. Joe.


title: IDW Publishing

text: 2. huhtikuuta 2011 IDW julkisti WonderCon tapahtumassa ostaneensa Turtlesien sarjakuvaoikeudet ja aloittavansa niiden julkaiseminen loppukesästä 2011.


title: Götz von Berlichingen

text: Gottfried ”Götz” von Berlichingen (n. 1480 – 23. kesäkuuta 1562), joskus nimellä Berlingen, myös tunnettu nimellä "Götz Rautakäsi", oli Saksan keisarillinen ritari (Reichsritter) ja palkkasoturi. Hän syntyi noin vuoden 1480 paikkeilla Berlichingenissa Saksan Württembergissä aristokraattiseen perheeseen. Hän omisti Hornbergin linnan, joka sijaitsee Neckar-joen rannalla nykyisessä Baden-Württembergissä.


title: Götz von Berlichingen

text: Von Berlichingen menetti aikoinaan taistelussa oikean kätensä. Hän jatkoi kuitenkin uraansa laitattaen rautaisen tekokäden, joka oli ilmeisesti aikalaisekseen suhteellisen kehittynyt. Kirjailija Johann Wolfgang von Goethe kirjoitti myöhemmin näytelmän hänen elämästään.


title: Götz von Berlichingen

text: Kuuluisa kirurgi, nimikkeellä "keisarien ja kuninkaiden henkilääkäri" kutsuttu salaneuvos Ferdinand Sauerbruch kertoo muistelmissaan "Das wart mein leben" () saaneensa sotien välisenä aikana tutkia Berlichenin suvun hallussa perintökalleutena ollutta alkuperäistä rautakättä ja kehitti sen pohjalta kuuluisan "Sauerbruchin käsivarren" amputoiduille potilaille.


title: Väinö H. Broman

text: Väinö Harry Broman (s. 29. joulukuuta 1932 Helsinki) on joensuulainen yrittäjä ja kauppaneuvos. Nuoruusvuosinaan hän oli tunnettu olympiatason haulikkoampuja ja SM-tason golfinpelaaja.


title: Väinö H. Broman

text: Väinö H. Broman on harjoittanut autojen varaosakauppaa vuodesta 1965 lähtien. Alkuaikoina Bromanin varaosaliikkeenä oli Pielisensuun Auto Oy, mutta 1990-luvulla nimi muutettiin Varaosamaailmaksi, kun samanniminen varaosaliikeketju perustettiin samaan aikaan. Hänet valittiin vuonna 1993 Pohjois-Karjalan vuoden yrittäjäksi. Maaliskuussa 2007 Broman Group osti itseään 2,5 kertaa suuremman turkulaisen Motonetin. Väinö H. Broman toimii Broman Group Oy:n hallituksen puheenjohtajana. Poika Harri Broman toimii konsernin ja Varaosamaailman toimitusjohtajana. Toinen poika Eero Broman puolestaan toimii Motonetin toimitusjohtajana ja konsernin varatoimitusjohtajana. Väinö H. Bromanin puoliso kuulu Reenpää-sukuun. Äitinsä puolelta Broman on Cederbergin sukua.


title: Väinö H. Broman

text: Väinö H. Broman on ollut urheiluampuja ja golfaaja. Hän oli mukana Rooman olympialaisissa 1960 ja seuraavan vuoden MM-kilpailuissa karsiutuen molemmissa loppukilpailusta. SM-kultaa hän saavutti olympiahaulikossa henkilökohtaisessa ja joukkueessa vuonna 1960. Golfissa hän saavutti SM-hopeaa 1959 ja 1960.


title: Väinö H. Broman

text: Joensuulaisena Väinö H. Broman on ollut aktiivi karjalaisen kulttuurin tukija toimien Karjalaisen Kulttuurin Edistämissäätiön hallituksessa vuodesta 1994. Lisäksi on toiminut Saksan kunniakonsulina Pohjois-Karjalassa 1996–2003.


title: Telesync

text: Telesync (TS) on elokuvateatterissa kuvattu Bootleg-nauhoitus elokuvasta, joka on usein nauhoitettu ammattilaiskameralla. Sillä on suora yhteys äänilähteeseen, joka on tarkoitettu huonokuuloisille. Telesync-elokuvia jaetaan laittomasti internetissä. Elokuvien formaattina on VCD, SVCD tai DivX.


title: Jussi Nieminen

text:
Jussi Nieminen (s. 20. maaliskuuta 1982 Jyväskylä) on suomalainen jääkiekkoilija, joka pelaa Viron jääkiekon pääsarjassa Tallinnalaisessa Panterid Purikadissa. Nieminen on kolminkertainen Viron mestari.
Juniorivuodet hän pelasi Oulun Kärppien juniorijoukkueissa. Miesten tasolla hänellä on tilillään yhdeksän SM-liigaottelua Kärppien riveissä kaudelta 2002–2003.


title: Kretingan kunnallispiiri

text: Kretingan kunnallispiiri () on yksi Liettuan 60 kunnallispiiristä, joka sijaitsee Klaipėdan läänissä, maan länsiosassa rajoittuen Itämereen. Vuonna 2008 kunnallispiirin väkiluku oli 45 835 asukasta (12,1 % läänin väkiluvusta). Hallinnollisena keskuksena toimii Kretinga.


title: Murchisonin putousten kansallispuisto

text: Murchisonin putousten kansallispuisto ("Murchison Falls National Park") on Ugandan laajin kansallispuisto. Se sijaitsee maan pohjoisosassa, ja kattaa laajan alueen savannia, jonka halki virtaavassa Niilissä ovat puistolle nimen antaneet 43 metriä korkeat Murchisonin putoukset.


title: Murchisonin putousten kansallispuisto

text: Puiston eläimistö on toipumassa 1980-luvun salametsästyksen vaikutuksista. Niilin pohjoispuolen vehreillä ruohikoilla nähdään yhä enemmän elefantteja, kirahveja ja erilaisia antilooppeja sekä leijonia. Joessa elää virtahepoja ja krokotiilejä. Alueen kaakkoisosassa on Rabongon sademetsää, jossa asuu simpansseja ja muita sademetsän lajeja.


title: Murchisonin putousten kansallispuisto

text: Idi Amin nimesi putouksen Kabarega Fallsiksi, hänen valtakautensa päättyessä entinen nimi otettiin takaisin, mutta toista nimeä näkee edelleen kartoissa. Elokuva Afrikan kuningatar kuvattiin puiston alueella.


title: OLT (televerkko)

text: OLT eli "Offentlig Landmobil Telefoni" oli Norjassa vuosina 1966–1990 käytössä ollut matkapuhelinverkko. Se oli niin sanottu "0G-sukupolven" analoginen käsivälitteinen matkapuhelinverkko. Se oli hyvin samankaltainen kuin ruotsalaiset MTD- ja suomalaiset ARP-verkot. Verkko avattiin 1. joulukuuta 1966 ja se oli käytössä aina vuoteen 1990, jolloin modernimpi Pohjoismainen NMT-verkko syrjäytti sen lopullisesti. Enimmillään OLT–verkossa oli tilaajia 30 000 vuonna 1981.


title: OLT (televerkko)

text: OLT toimi 160 MHz taajuusalueella käyttäen taajuusmodulaatiota. Mobiilipuhelimien käytössä oli 160–162 MHz:n alue, tukiasemien 168–170 MHz. Vuodesta 1976 alkaen uudet OLT-verkon puhelimet toimivat myös UHF-alueella, jolloin niitä voitiin käyttää myös ruotsalaisessa 450 MHz MTD-verkossa. Puhelimet olivat enimmäkseen half duplex-laitteita, kalliimmat laitteet mahdollistivat kaksisuuntaiset puhelut (full duplex). Tilaajilla oli viisinumeroinen liittymänumero.


title: Eero Broman

text: Eero Väinö Broman (s. 15. maaliskuuta 1963 Helsinki) on suomalainen yrittäjä. Hän on Broman Groupin varatoimitusjohtaja (1995–) ja hallituksen puheenjohtaja (2013–) sekä konserniin kuuluvan Motonetin toimitusjohtaja vuodesta 2007.


title: Eero Broman

text: Broman valmistui ylioppilaaksi vuonna 1982 ja kauppatieteen maisteriksi 1987. Hän oli Broman Groupin hallintojohtaja 1986–1995 ja Laakerikulma Oy:n toimitusjohtaja 2002–2007.


title: Eero Broman

text: Bromanin isä on Väinö H. Broman. Hän on äitinsä Riitta Reenpään kautta Reenpään sukua ja isänsä äidin puolelta Cederbergin sukua. Hänen veljensä Harri Broman toimii Broman Groupin ja Varaosamaailman toimitusjohtajana.


title: Eero Broman

text: Eero Broman on isänsä tavoin karjalaisen kulttuurin tukija ja on toiminut Karjalaisen Kulttuurin Edistämissäätiön hallituksessa 2000-luvulta lähtien. Hän on ollut Otava Oy:n hallituksen jäsen vuodesta 2007.


title: Eero Broman

text: Nuorena Broman oli SM-tason korkeushyppääjä ja saavutti Lahden Kalevan kisoissa 1985 jaetun pronssimitalin tuloksella 214. Hänen uransa ajoittui 1980-luvun alusta vuoteen 1987. Hänen ennätyksensä on 216 cm vuodelta 1986. Urallaan hän edusti Joensuun Katajaa. Broman on toiminut Joensuun Katajan johtokunnassa (2002–) ja puheenjohtajana (2002–2004) sekä Suomen Urheiluliiton johtokunnassa (2006–2009).


title: Nirvana-virhepäätelmä

text: Nirvana-virhepäätelmä eli täydellisen ratkaisun virhepäätelmä on argumentointivirhe, jossa torjutaan esitetty tai kokeiltu vaihtoehto vertaamalla sitä epärealistiseen, idealisoituun vaihtoehtoon tai jossa torjutaan jokin vaihtoehto siksi, että siinä on ongelmia, pohtimatta, ovatko vaihtoehdot (tai nykytila) vieläkin huonompia.


title: Nirvana-virhepäätelmä

text: Näin voidaan (virheellisesti) torjua mikä tahansa epätäydellinen ratkaisu, vaikka oikeasti täydellistä ratkaisua ei olisikaan. Virhepäätelmän käyttäjä ei välttämättä suoraan väitä, että täydellistä ratkaisua olisi, kunhan tyrmää vaihtoehdon sen epätäydellisyyden vuoksi.


title: Nirvana-virhepäätelmä

text: Nirvana-virhepäätelmä 1: Turvavöitä ei kannata käyttää, koska niistä huolimatta ihmisiä kuolee auto-onnettomuuksissa.


title: Nirvana-virhepäätelmä

text: Vastaväite: Turvavyöt vähentävät liikennekuolemia vaikkeivät niitä kaikkia estäkään, ja tämä vähenemä on merkittävämpää kuin niiden käytöstä aiheutuva epämukavuus.


title: Nirvana-virhepäätelmä

text: Selitys: Tässä virhepäätelmässä torjutaan turvavyöt siksi, että ratkaisu ei poista ongelmaa täysin – siis ikään kuin oletetaan, että olisi parempi keino, jolla kuolemat saisi kokonaan loppumaan.


title: Nirvana-virhepäätelmä

text: Koska sellaista täydellistä ratkaisua ei ole, se, että turvavyö ei ole täydellinen ratkaisu, ei todista, etteikö se voisi olla järkevä parannus. Tämä on siis myös esimerkki ”mustavalkoisesta ajattelusta”.


title: Nirvana-virhepäätelmä

text: Nirvana-virhepäätelmä 2: Turvavöitä ei kannata käyttää, koska joskus turvavyö estää pelastautumisen palavasta autosta.


title: Nirvana-virhepäätelmä

text: Vastaväite: Tuollaiset kuolemat ovat hyvin harvinaisia sen rinnalla, miten usein turvavyö pelastaa hengen tai lieventää vammoja.


title: Nirvana-virhepäätelmä

text: Selitys: Tässä virhepäätelmässä torjutaan turvavyöt siksi, että ratkaisussa on huonoja puolia, siis ikään kuin oletetaan, että olisi täydellinen tai muuten yhtä hyvä ratkaisu, jossa ei olisi huonoja puolia. Koska sellaista ei ole, turvavyön käyttö voi olla järkevää, kun se kerran keskimäärin vähentää kuolemia ja vammoja huomattavasti.


title: Nirvana-virhepäätelmä

text: Nirvana-virhepäätelmän määritteli taloustieteilijä Harold Demsetz vuonna 1969.


title: Nirvana-virhepäätelmä

text: Tälle on sukua Voltairen lausuma ”"Le mieux est l'ennemi du bien."” Se käännetään usein: ”"Paras on hyvän pahin vihollinen."”


title: Maapallon tulevaisuus

text: Maapallon tulevaisuus riippuu pitkällä aikavälillä useasta tekijästä, jotka voidaan jakaa muun muassa ihmisen aiheuttamiin ja ihmisen toiminnasta riippumattomiin tekijöihin.


title: Maapallon tulevaisuus

text: Ihmisen vaikutus Maan tulevaisuuteen on merkittävä, sillä ihminen on tärkein biosfääriin vaikuttava laji, koska se hallitsee useita Maan ekosysteemejä.


title: Maapallon tulevaisuus

text: Tuntematon tekijä on myös esimerkiksi ilmastonmuutoksen vaikutusten vähentämiseen tähtäävä ilmastonmuokkaus, joka voi aiheuttaa suuria muutoksia planeetan olosuhteisiin.


title: Maapallon tulevaisuus

text: Ihmisen ulkopuolisiin vaikutuksiin Maan tulevaisuuteen mukaan lukeutuvat Auringon säteilyn vahvistuminen, Maan avaruuteen säteilemän lämpöenergian vähentyminen, Aurinkokunnassa tapahtuvat häiriöt, Maan pinnalla tapahtuvat biokemialliset muutokset ja Maan ytimen aktiivisuus tulevaisuudessa.


title: Maapallon tulevaisuus

text:
Aurinkokunnan planeettojen vetovoiman häiriöt vaikuttavat yhdessä Maan kiertorataan ja sen pyörimisakselin kaltevuuteen. Nämä muutokset voivat vaikuttaa planeetan ilmastoon. Milankovićin jaksojen mukaan Maassa tapahtuu jaksollisia viilentymisiä ja lämpenemisiä, jotka johtuvat Maan kiertoradan epäeksentrisyydestä, muutoksista akselin kaltevuudessa ja pyörimisakselin kiertymisestä eli prekessiosta.
Maan mannerlaattojen liikkeet johtavat todennäköisesti Pangaea Ultimaksi nimetyn jättiläismantereen syntymiseen 250–350 miljoonan vuoden kuluessa.


title: Maapallon tulevaisuus

text: 1,5–4,5 miljardin vuoden kuluessa Maan akselikallistuma voi muuttua kaoottiseksi, jolloin kaltevuuden kulma voi kasvaa jopa 90 astetta.


title: Maapallon tulevaisuus

text: 1–2 miljardin vuoden kuluttua tulevaisuudessa Maa on lämmennyt huomattavasti johtuen Auringon alkavasta muuttumisesta punaiseksi jättiläiseksi. Neljän miljardin vuoden kuluttua lähes kaikki elämä Maan pinnalla lienee kuollutta. Planeetan lopullinen kohtalo lienee sulautua osaksi Aurinkoa 7,5 miljardin vuoden päästä, kun tähti on muuttunut punaiseksi jättiläiseksi.


title: Kretinga

text: Kretinga () on läntisessä Liettuassa, Kretingan kunnallispiirissä ja Klaipėdan läänissä sijaitseva kaupunki. Kaupunki toimii Kretingan kunnallispiirin hallinnollisena keskuksena. Kretinga sijaitsee 12 kilometriä itään Palangan kaupungista ja 25 kilometriä pohjoiseen Klaipėdasta.


title: Kretinga

text: Vuonna 2010 kaupungin väkiluku oli 21 171 asukasta.


title: Ilkka Kares

text: Ilkka Kares (s. 4. lokakuuta 1962 Eurajoki) on suomalainen entinen jääkiekkoilija. Hän on I-divisioonan/Mestiksen kaikkien aikojen yhdeksänneksi paras pistemies ja neljänneksi paras syöttäjä tehoilla 190+295=485, jotka Kares on tehnyt 338 ottelussaan. Hän on pelannut urallaan myös 124 SM-liigaottelua tehoin 22+34=56. Jäähyminuutteja tuli 36.